title: Niihau

text:
Niihau () on Havaijin saariryhmän seitsemänneksi suurin saari, joka on pääsaarista luoteisin, noin 29 km Kauain saarelta länteen. Saaren korkein kohta on Paniau, 390 metriä. Niihau on yksityisomistuksessa, ja se oli ennen täysin suljettu ulkopuolisilta. Nykyisin saarelle voi tehdä päiväretkiä helikopterilla. Saaren asukkaat puhuvat havaijia äidinkielenään.
Ennen Havaijin kuningaskunnan yhdistymistä 1810 Niihau oli ollut Kauain kuninkaiden alamaisuudessa.


title: Niihau

text: Vuodesta 1864 saari on ollut Robinsonin perheen yksityisomistuksessa, jolloin Elizabeth Sinclair (myöh. Robinson) osti sen 10 000:lla kultadollarilla Havaijin kuningaskunnalta. 1915 Sinclairin lapsenlapsi Aubrey Robinson sulki saaren ulkopuolisilta vierailijoilta, vaatien vierailuluvan erityistä hankkimista jopa asukkaiden muualla asuvilta omaisilta.


title: Niihau

text: Pearl Harborin hyökkäyksen yhteydessä 7. joulukuuta 1941 japanilainen lentäjä teki saarelle pakkolaskun ja asukkaat pidättivät hänet. Paikallisten japanilaisperäisten asukkaiden avustuksella pilotti kuitenkin pakeni, mutta tavoitettiin ja surmattiin myöhemmin. Tapaus tunnetaan paikallisten keskuudessa nimellä Niihaun välikohtaus ("the Ni’ihau incident").


title: Niihau

text: Monet saaren asukkaat olivat perinteisesti töissä Niihaun karjatilalla, kunnes Robinsonin perhe lopetti sen toiminnan 1999 kannattamattomana. Tällöin useimmat asukkaat joutuivat liittovaltion sosiaalihuollon varaan. Saaren omistajat ovat sittemmin pohtineet muun muassa lisääntyneen armeijan toiminnan, kuten ohjuskokeiden, sallimista saarella eräänä työllistämisvaihtoehtona.


title: Niihau

text: Saaren rannoilta löytyy simpukankuoria, joista tehdyt erityisellä asetuksella tavaramerkityt korut tuovat tuloja asukkaille. Muita elinkeinoja ovat kalastus, kalankasvatus, hiilen tuottaminen ja mehiläistarhaus.


title: Niihau

text: Säännölliset kuivuudet pakottavat aika ajoin väestön muuttamaan tilapäisesti Kauaille, kunnes makean veden saanti jälleen sateiden myötä elpyy.


title: Niihau

text: Niihau on ainut Havaijin saarista, joilla havaijin kieli on edelleen valtakielenä, johtuen omistajien Havaijin kulttuuria suojelevasta politiikasta.


title: Anita Stewart

text: Anita May Stewart (7. helmikuuta 1895 – 4. toukokuuta 1961) oli yhdysvaltalainen mykkäelokuvien näyttelijä ja tuottaja.


title: Anita Stewart

text: Stewart syntyi Brooklynissä, New Yorkissa, ja aloitti uransa näyttelijänä vuonna 1911. Hän oli vuosina 1917–1928 naimisissa näyttelijä Rudolph Cameronin kanssa, ja pari teki keskenään myös ammatillista yhteistyötä.


title: Anita Stewart

text: Stewart esiintyi vielä vuonna 1932 musikaalissa "The Hollywood Handicap". Hän ei kuitenkaan aloittanut uraa äänielokuvissa, vaan vetäytyi ja kuoli Beverly Hillsissä, Kaliforniassa sydänkohtaukseen vuonna 1961.


title: Anita Stewart

text: Stewartilla on tähti Hollywood Walk of Famella.


title: Hüsker Dü

text: Hüsker Dü oli yhdysvaltalainen rockyhtye, joka perustettiin Minnesotan osavaltiossa 1970-luvun lopussa. Sen pysyvät jäsenet olivat Grant Hart, Bob Mould ja Greg Norton.


title: Hüsker Dü

text: Hüsker Dün nimi tulee tanskalaisesta lautapelistä Husker Du?


title: Hüsker Dü

text: Hüsker Dü sai huomattavaa menestystä kriitikkojen keskuudessa jo varhaisimmilla albumeillaan. Yhtyeen manageri David Savoyn itsemurha sekä jäsenten huumausaineongelmat kuitenkin edesauttoivat yhtyeen hajoamista 1980-luvun lopulla.


title: Grant Hart

text: Grantzberg Vernon Hart (18. maaliskuuta 1961 – 13. syyskuuta 2017) oli yhdysvaltalainen rockmuusikko, joka tunnetaan Hüsker Dü -yhtyeen rumpalina ja lauluntekijänä. Hartin alkoholi- ja huumausaineongelmat sekä yhtyeen manageri David Savoyn itsemurha vuonna 1987 johtivat yhtyeen hajoamiseen. Hart toimim myöhemmin sooloartistina ja esiintyi vuonna 1997 hajonneen Nova Mob -yhtyeensä kanssa.


title: Grant Hart

text: Hart kuoli syöpään syyskuussa 2017.


title: Bob Mould

text: Bob Mould (s. 16. lokakuuta 1960) on yhdysvaltalainen rockmuusikko. Hän tuli tunnetuksi Hüsker Dün laulajana, kitaristina ja lauluntekijänä.


title: Bob Mould

text: Hüsker Dü hajosi 1980-luvun viimeisinä vuosina. Mouldin ensimmäinen sooloalbumi oli "Workbook" vuonna 1989. Hän perusti sitten vuosina 1992–1995 toimineen Sugar-yhtyeen. Hän on avoimesti homoseksuaalinen.


title: Bob Mould

text: Mould on kiinnostunut Hüsker Dü -uransa jälkeen elektronisesta musiikista ja harrastanut amerikkalaista vapaapainia.


title: Greg Norton

text: Greg Norton (s. 13. maaliskuuta 1959, Illinois) on yhdysvaltalainen entinen rockmuusikko. Hän tuli tunnetuksi Hüsker Dü -yhtyeen basistina. Hän oli myös ajoittainen lauluntekijä.


title: Greg Norton

text: Norton perusti Hüsker Dün hajottua vuoden 1988 paikkeilla Grey Area -yhtyeen, joka jäi vaille menestystä ja hajosi jo 1991. Norton on sittemmin vetäytynyt musiikkibisneksestä ja pitää nyt vaimonsa Sarah'n kanssa ravintolaa Wisconsinissa.


title: Wendy Fitzwilliam

text: Wendy Marcelle Fitzwilliam (s. 4. lokakuuta 1972) on trinidadtobagolainen, joka valittiin Miss Universumiksi vuonna 1998. Hän syntyi kahdesta tyttärestä ensimmäiseksi ja valmistui vuonna 1996 Länsi-Intian yliopistosta.


title: Wendy Fitzwilliam

text: Fitzwilliam työskentelee lakialalla. Kauneuskilpailuvoittonsa jälkeen hän levytti jazzia ja täydensi opintojaan. Hän synnytti ensimmäinen lapsensa toukokuussa 2006.


title: Sidney Bechet

text: Sidney Bechet (14. toukokuuta 1897 – 14. toukokuuta 1959) oli yhdysvaltalainen jazzsaksofonisti, -klarinetisti ja -säveltäjä.


title: Sidney Bechet

text: Bechet kuului ensimmäiseen merkittävään jazzmuusikoiden sukupolveen ja hänen uransa heijasteli jazzin nopeaa leviämistä. Toisaalta Bechet oli myös poikkeuksellisen kansainvälinen hahmo. Hän oli syntynyt monen muun muusikon lailla New Orleansissa perheeseen, jossa mustien ja ranskalaisvaikutteinen kreolien kulttuuri kohtasivat. Hänestä kasvoi klarinettia soittava lapsitähti, joka nautti jo 1910-luvun alussa suurta arvostusta. Bechet ei kuitenkaan jäänyt kotikaupunkiinsa, vaan hän suuntasi ensin Chicagoon ja New Yorkiin. Vuonna 1919 hän matkasi ensimmäistä kertaa Eurooppaan. Bechet yhtyeineen kävi jopa Neuvostoliitossa vuonna 1926.


title: Sidney Bechet

text: Bechet oli 1920-luvun jazzajan suuria nimiä, mutta seuraavalla vuosikymmenellä hänestä tuli Noble Sislen viihteellisen orkesterin jäsen. Hän kuitenkin palasi parrasvaloihin jo saman vuosikymmenen lopulla. Tuolloin uudestaan herännyt mielenkiinto neworleanslaiseen pikkuyhtyejazziin teki hänestä tähden. Kun ranskalaiset eksistentialistit löysivät jazzin sota-aikana, juuri Bechet ja hänen musiikkinsa sai suurimman huomion.


title: Sidney Bechet

text: Bechet muuttikin Pariisiin pysyvästi sodan jälkeen. Amerikkalaisesta muusikosta oli tullut palvottu ranskalainen kulttuurihenkilö, joka oli saanut jopa oman kadun Pariisiin. Bechet meni naimisiin Elisabeth Zieglerin kanssa. Hän julkaisi omaelämäkertansa hieman ennen kuolemistaan syöpään 62-vuotispäivänään.


title: Sidney Bechet

text: Sidney Bechetä pidetään yhdessä Louis Armstrongin kanssa ensimmäisenä suurena jazzsolistina. Kumpikin kehitti kappaleen melodiaa muokkaavan improvisointityylin, joka säilyi jazzin perustana 1940-luvun bebopiin asti. Bechetin ja Armstrongin yhdessä levyttämä "Cake Walking Babies" (1924) on varhainen esimerkki tästä tyylistä.


title: Sidney Bechet

text: Vaikka Bechet vaihtoikin soittimensa sopraanosaksofoniin, hänen tapansa soittaa ei enää muuttunut. Hänen 1930-40-luvun levytyksensä ovat kuitenkin tunnetumpia kuin varhaiset taltioinnit. Bechet levytti klassisen version George Gershwinin "Summertime"sta (1939). Hän oli myös mukana tekemässä yhtä historian ensimmäisistä trikkilevytyksistä: Bechet soitti "The Sheik of Araby"ssa (1941), klarinettia, tenori- ja sopraanosaksofoneja, pianoa, bassoa ja rumpuja.


title: Sidney Bechet

text: Viimeisen kymmenen elinvuotensa aikana Bechet soitti lähinnä jazzin alkuaikojen hittejä. Säveltäjänä hänen suosionsa oli tuolloin suurimmillaan. Suomessakin hänet tunnetaan sävellyksestä "Pieni kukkanen" (Petite Fleur).


title: Dave Brubeck

text: David Warren (Dave) Brubeck (6. joulukuuta 1920 Concord, Kalifornia – 5. joulukuuta 2012 Norwalk, Connecticut) oli yhdysvaltalainen jazzpianisti.


title: Dave Brubeck

text: Brubeck valmistui University of the Pacificista vuonna 1942 ja palveli sen jälkeen armeijassa. Hän sai musiikinopetusta Darius Milhaud’lta. Hän on saanut urallaan Grammyn ”elinikäisistä saavutuksista” ("Grammy Lifetime Achievement Award", 1996), Yhdysvaltain National Medal of Artsin 1994 sekä tähden Hollywood Walk of Fameen. Brubeck tunnetaan useiden jazzstandardien säveltäjänä. Eräs hänen yhtyeensä The Dave Brubeck Quartetin tunnetuimmista kappaleista on yhtyeen saksofonistin ja Brubeckin pitkäaikaisen aisaparin Paul Desmondin säveltämä ”Take Five”.


title: Dave Brubeck

text: Brubeck kääntyi katolisuuteen vuonna 1980 ja jatkoi muusikonuraansa kuolemaansa saakka.


title: Dave Brubeck

text: Suomessa Brubeck kävi yhtyeineen ensin Helsinki Jazz Festivalilla 1964 ja sen jälkeen ainakin Pori Jazzissa 1990 sekä Espoon April Jazzissa 2000.


title: Brooke Astor

text: Roberta Brooke Astor (o.s. Russell; 30. maaliskuuta 1902 Portsmouth, New Hampshire – 13. elokuuta 2007 Briarcliff Manor, New York) oli yhdysvaltalainen hyväntekeväisyyden harrastaja, joka johti Astor Foundationia miehensä Vincent Astorin kuoleman jälkeen vuodesta 1959. Hän oli kotimaassaan julkisuuden henkilö, ja hän julkaisi romaaneja sekä kaksi muistelmateosta.


title: Brooke Astor

text: Astorille myönnettiin vuonna 1998 Presidential Medal of Freedom hänen huomattavasta hyväntekeväisyystyöstään. Hän sai vuonna 1988 Yhdysvaltain National Medal of Artsin.


title: Brooke Astor

text: Ennen tutustumistaan Vincent Astoriin Brooke oli ollut naimisissa Charles Marshallin ja Dryden Kuserin kanssa. Ennen kuolemaansa keuhkokuumeeseen 105-vuotiaana Brooke Astor kärsi Alzheimerin taudista.


title: Schritt für Schritt

text: Schritt für Schritt on saksalaisen laulaja Nadja Benaissan ensimmäinen sooloalbumi. Se julkaistiin Universal Urbanin kautta 24. helmikuuta 2006. Pääasialliset tuottajat olivat Tino Oac ja Giuseppe Porrello.


title: Schritt für Schritt

text: "Schritt für Schritt" nousi Saksan albumilistan 71. sijalle. Listoille nousivat niin ikään singlejulkaisut "Es ist Liebe" ja "Ich hab' dich". Albumin kappaleet olivat soul-vaikutteista popmusiikkia.


title: Nina Sky

text: Nina Sky on yhdysvaltalainen popyhtye. Sen jäsenistön muodostavat puertoricolaistaustaiset identtiset kaksoset Natalie ja Nicole Albino, jotka syntyivät New Yorkissa 13. maaliskuuta 1986.


title: Nina Sky

text: Nina Skyn single ""Move Ya Body"" ilmestyi 27. huhtikuuta 2004 ja nousi hittilistan 17. sijalle. Yhtyeen tuotanto sai myös kansainvälistä tunnustusta, ja 29. kesäkuuta 2004 julkaistiin ensimmäinen studioalbumi "Nina Sky".


title: Feminnem

text: Feminnem on bosniahertsegovinalais-kroatialainen yhtye, joka edusti vuoden 2005 Eurovision laulukilpailussa Bosnia ja Hertsegovinaa laululla "Call Me". Se sijoittui finaalissa 14. sijalle. Oslon euroviisuissa vuonna 2010 yhtye edusti Kroatiaa kappaleella "Lako je sve", mutta se ei päässyt kilpailun semifinaalista finaaliin.


title: Feminnem

text: Croatia Records julkaisi Feminnemin "Feminnem Show" -debyyttialbumin vuonna 2005.


title: Jan van Riebeeck

text: Johan Anthoniszoon van Riebeeck, yleisemmin Jan van Riebeeck, (21. huhtikuuta 1619 − 18. tammikuuta 1677) oli hollantilainen siirtomaaupseeri ja Kapkaupungin perustaja.


title: Jan van Riebeeck

text: Johan Anthoniszoon van Riebeeck syntyi Culemborgissa Alankomaissa lääkärin poikana ja varttui Schiedamissa, jossa nai Maria de la Quellerien 28. maaliskuuta 1649. Heille syntyi kahdeksan poikaa, joista yksi, Abraham van Riebeeck, yleni Hollannin Itä-Intian kenraalikuvernööriksi.


title: Jan van Riebeeck

text: Jan van Riebeeck liittyi Hollannin Itä-Intian kauppakomppaniaan 1639. Hän hoiti uransa varrella useita virkoja ja tehtäviä kaukoidässä. Bataviassa hän toimi armeijan lääkärin apulaisena. Hän vieraili tehtävissään myös Japanissa. Hänen tärkein virkansa oli Tonkinissa toimivan kauppakomppanian tukikohdan päällikkyys nykyisessä Vietnamissa. Hänet kuitenkin kutsuttiin takaisin, koska hän oli käynyt kauppaa omaan lukuunsa.


title: Jan van Riebeeck

text: Vuonna 1651 hänet komennettiin lähtemään Afrikan eteläkärkeen perustamaan tukikohta Kapmaahan. Hänen laivastonsa lähti matkaan kolmella laivalla, jotka olivat "Drommedaris", "Reijger" ja "Goede Hoop". Riebeeckin komentama laivasto nousi 6. huhtikuuta 1652 maihin nykyisen Kapkaupungin kohdalla, jonne Riebeeck perusti varuskunnan hoitamaan kuljetuksia Itä-Intian ja Hollannin välillä.


title: Jan van Riebeeck

text: Jan van Riebeeck toimi Kapmaan komentajana 1652–1662. Hän rakensi paikalle linnoituksen ja teki parannuksia Pöytävuorenlahden luonnonsatamaan. Hän perusti hedelmäviljelyksiä ja kävi kauppaa paikallisen väestön, khoiden, kanssa. Nykyinen Kapkaupungin linnake on kuitenkin rakennettu vasta Riebeeckin jätettyä Kapmaan.


title: Jan van Riebeeck

text: Jan van Riebeek kuoli Bataviassa, nykyisessä Jakartassa, Jaavan saarella 1677.


title: Sidepultti

text:
Sidepultti on höyrykattilan rakenteen sisäinen tukipultti.
Sidepulteilla yhdistetään tulipesä ja kattilan muut rakenteet.
Pultti on yleensä osittain ontto, jolloin sen sisällä oleva ns. juorureikä ilmaisee vuotamalla pultin katkenneen. Juorureikä aukeaa tulipesään päin ettei ulos suuntautuva höyrysuihku aiheuttaisi ruumiinvammoja koneen käyttäjille.


title: Sidepultti

text: Näiden pulttien uusiminen on eräs merkittävimpiä höyrykattilan kunnostustöitä.


title: Uhuru Kenyatta

text: Uhuru Muigai Kenyatta (s. 26. lokakuuta 1961) on kenialainen poliitikko ja maan neljäs presidentti. Hän on maan ensimmäisen presidentin Jomo Kenyattan poika ja Kenya African National Union -puolueen johtaja.


title: Uhuru Kenyatta

text: Hänen nimensä Uhuru merkitsee swahilin kielellä vapautta tai itsenäisyyttä. Nimen keksijäksi mainitaan hänen kummisetänsä Mwai Kibaki.


title: Uhuru Kenyatta

text: Uhuru Kenyatta oli presidenttiehdokkaana vuoden 2002 vaaleissa. Hän sai 20,2 prosenttia äänistä ja hävisi Kansallisen sateenkaarikoalition (NARC) Kibakille.


title: Uhuru Kenyatta

text: Kenyatta on syytettynä vuoden 2007 presidentinvaalien jälkeisestä väkivallasta Kansainvälisessä rikostuomioistuimessa.


title: Uhuru Kenyatta

text: Kenyatta oli presidenttiehdokkaana vuoden 2013 vaaleissa. Kahdentoista päivän ääntenlaskun jälkeen vaalikomissio julisti Kenyattan voittaneen niukasti pääministeri Raila Odingan, joka syytti vaalitulosta väärennetyksi.


title: Uhuru Kenyatta

text: Odinga vei kiistan Kenian Korkeimpaan oikeuteen, joka teki päätöksen Kenyattan hyväksi 30 maaliskuuta. Uhuru Kenyatta sai 50,51 % ja Raila Odinga 43,70 % annetuista äänistä. Valituksi tulemiseen ensimmäisellä kierroksella vaadittiin 50 % + yksi ääni.


title: Uhuru Kenyatta

text: Uhuru vannoi virkavalansa Kenian neljänneksi presidentiksi 9. huhtikuuta 2013 "Moi International Sports Center" -stadionilla Nairobissa. Hänet valittiin uudelle kaudelle kiistanalaisissa vaaleissa lokakuussa 2017 yli 98 % ääniosuudella.


title: Operaatio Tanne West

text: Operaatio Tanne West oli toisen maailmansodan aikaan syksyllä 1944 saksalaisten suunnittelema hyökkäys Ahvenanmaalle. Suomi oli irtautunut aseveljeydestä ja Saksa halusi turvata strategisesti tärkeän Ahvenanmaan avulla itselleen Suomenlahden suun kontrollin. Adolf Hitler keskeytti operaation 3. lokakuuta jotta se ei vahingoittaisi Saksan suhteita Ruotsiin. Ruotsin kanssa käytävä kauppa, erityisesti rautamalmi ja kuulalaakerit olivat tärkeitä Saksan sotateollisuudelle. Oli myös ilmeistä, ettei Tanskasta voitu irrottaa operaatioon tarvittavaa yhtä divisioonaa miehiä.


title: Operaatio Tanne West

text: Samaan aikaan suunniteltu, ja myös toteutettu Operaatio Tanne Ost eli Suursaaren valtausyritys epäonnistui 15. syyskuuta 1944.


title: Moody Awori

text: Arthur Moody Awori (s. 5. joulukuuta 1927 Butere) on Kenian entinen varapresidentti. Hän nousi parlamenttiin ensimmäistä kertaa vuonna 1983 ja toimi varapresidenttinä syyskuusta 2003 tammikuuhun 2008.


title: Moody Awori

text: Awori kävi Makereren yliopistoa Ugandassa ja on toiminut poliittisen uransa aikana useaan otteeseen ministerinä.


title: On the Beach

text: On the Beach on Neil Youngin vuonna 1974 julkaistu albumi. Se äänitettiin "Tonight’s the Night" -albumin jälkeen, vaikka se julkaistiin sitä ennen. Albumi oli pitkään saatavana vain LP:nä, se julkaistiin CD:nä vasta vuonna 2003. Albumin nimikappale on saattanut saada vaikutteita Nevil Shuten romaanista "Viimeisellä rannalla" ja sen elokuvasovituksesta.


title: On the Beach

text: Kappaleet ”Walk On” ja ”For the Turnstiles” on äänitetty San Franciscossa Broken Arrow -studioilla ja muut Los Angelesissa Sunset Sound -studiolla. Levykannen suunnittelija on Gary Burden yhtiöstä R. Twerk & Company. Valokuvat on ottanut Bob Seidemann ja tekstin on taiteillut Rick Griffin. Esittelytekstin on tehnyt levyllä soittava cajun-muusikko Rusty Kershaw. Albumi on omistettu Elliot Robertsille. Alkuperäisen LP-levyn A-puoli päättyi kappaleeseen "Vampire Blues". Neil Youngin tuottajaparina kappaleilla 1 ja 4 on David Briggs, kappaleilla 2, 3 ja 5 Mark Harman ja kappaleilla 6–8 Al Schmitt. Kappaleen 2 julkaisuyhtiö on Broken Arrow Music, Inc. (BMI) ja muilla Silver Fiddle (BMI).


title: On the Beach

text: Kaikki kappaleet ovat Neil Youngin tekemiä.


title: Voitelukoje

text: Voitelukoje on laitteisto, joka syöttää höyryveturin sylintereihin niiden toiminnalle elintärkeätä tulistaja- tai sylinteriöljyä.


title: Voitelukoje

text: Useimmissa vetureissa voitelukoje on mekaaninen pumppu, "voideprässi", joka saa käyttövoimansa kampikoneistoon kuuluvasta niin sanotusta rokkerivivusta erillisen välitystangon avulla; laitteeseen liittyy myös erillinen käsikahva, joka liikkuu nykäyksittäin veturin liikkuessa. Pumppu toimii vain kampikoneiston liikkuessa ja työntää öljyä sylintereihin sykäyksittäin.


title: Voitelukoje

text: Tätä laitteistoa käytetään etupäässä tulistajavetureissa, koska suhteellisen sitkeä tulistajaöljy sopii tällaiseen käyttöön parhaiten.


title: Voitelukoje

text: Monissa kapearaiteisissa märkähöyryvetureissa, mm. Jokioisten Museorautatien Porterissa tai Suomen Rautatiemuseon Rro2 -veturissa, laite toimii veturin tuottamalla höyryllä, jolloin sitä kutsutaan lubrikaattoriksi; tällainen koje toimii niin, että siihen johdetaan höyryä, joka tiivistyy vedeksi, joka painavampana laskeutuu öljykerroksen pohjalle. Nyt öljyn pinta kohoaa yli suunnitellun rajan ja öljy valuu syöttöputkeen, josta edelleen sylintereihin. Tietyn ajomatkan jälkeen höyryventtiili suljetaan ja laitteeseen kertynyt vesi lasketaan ulos poistoputkesta; tämän jälkeen laite täytetään öljyllä ja ajo voi jatkua.


title: Voitelukoje

text: Menetelmä on siis äärimmäisen yksinkertainen ja toimii yleensä moitteetta. Tällainen laitteisto on myös Pankakosken tehdasradan Porter-höyrysäiliöveturissa jota säilytetään Pielisen museossa Lieksassa sekä ajokuntoisessa Vk4 Leena -höyryveturissa joka on Suomen Rautatiemuseossa.


title: Voitelukoje

text: Useimpiin vetureihin liittyvät, voideprässin tai lubrikaattorin varalaitteina toimivat varavoidekupit toimivat höyryllä eli ne itse asiassa ovat lubrikaattoreita. Nämä kojeet ovat yleensä pronssista tai messingistä tehtyjä lieriön muotoisia laitteita, jotka on sijoitettu suoraan höyryveturin sylintereiden yläpintaan; höyryputki yhdistää ne sylinteriin. Putkessa on höyryhana, jonka avaamalla laite toimii; öljy virtaa samaa putkea pitkin sylinteriin. Öljylieriön pohjassa on vedentyhjennyshana ulosvuotoputkineen. Yläpään täyttöaukkoon liittyy yleensä nelisakaraisella vääntimellä varustettu turvaventtiili, josta laitteeseen mahdollisesti jäänyt höyrynpaine voidaan päästää ulos ennen aukon avaamista.


title: Voitelukoje

text: Varavoidekuppeja käytetään sekä tulistaja- että märkähöyrykoneissa.


title: Voitelukoje

text: Lubrikaattoreissa käytetään huomattavasti tulistajaöljyä notkeampaa ja ominaisuuksiltaan hiukan erilaista niin sanottua sylinteriöljyä. Tämä öljy on samaa, jota käytetään myös pienoishöyrykoneissa, jotka pääasiassa ovat märkähöyrytyyppisiä.


title: Voitelukoje

text: Kummassakin säilyneessä kapearaiteisessa höyrysäiliöveturissa on vain varavoidekupit, koska koneistotyyppi vastaa märkähöyrykonetta ja siis toimii parhaiten sylinteriöljyllä; veturityypin toimintamatkat ovat yleensä varsin lyhyitä.


title: Voitelukoje

text: Leveäraiteisissa höyrysäiliövetureissa puolestaan on hyttiin sijoitetut lubrikaattorit.


title: Voitelukoje

text: Parissakin märkähöyryveturissa eli Kovjoen museorautatien ykkösveturissa, on takimmaisen vetopyörän kankitapista voimansa saava, nimenomaan sylinteriöljylle tehty voideprässi. Sellainen on vielä radan kakkos- ja kolmosvetureissakin - tosin toistaiseksi toimintakyvyttöminä; Kakkosveturiin asennettiin hiukan pienempi lubrikaattori kattilan päälle ja kolmosveturiin löytyi helpommin täysin riittävät varavoidekupit VR:n poistotavarasta.


title: Märkähöyryveturi

text: Märkähöyryveturi on vanhin höyryveturityyppi, jonka kattilasta höyry menee suoraan sylintereihin käymättä välillä taloudellisuutta lisäävässä tulistimessa.


title: Märkähöyryveturi

text: Märkähöyryveturin rakenne on yksinkertainen ja nopea tehdä, mutta veturi on tulistinhöyryveturia epätaloudellisempi ja heikkotehoisempi. Tyyppiä on Suomessa ajokuntoisina tätä kirjoitettaessa (marraskuu 2009) viisi kappaletta, joista neljä kapearaiteista ja yksi leveäraiteinen.


title: Märkähöyryveturi

text:
Kapearaiteiset ovat kolme Kovjoen museorautatiellä liikennöivää, ja Jokioisten Museorautatiellä liikennöivä entinen ÄSR1 'Porter', joka on Suomen vanhin ajokuntoinen höyryveturi.
Muista säilyneistä kapearaiteisista märkähöyryvetureista Kovjoen museorautatiellä olevat Paraisten Kalkki Oy:n Henschel 22670/1935, 0-4-0wt, ja entinen Nokia Oy:n Hanomag 8423/1920, 0-4-0wt ovat kunnostuksen eri vaiheissa: Henschel on puolivalmis ja Hanomag on vasta kunnostustyön aloitusvaiheessa eli suojamaalatuiksi osiksi purettuna. VR:n radanrakennusosastolle kuulunut Rro2 -veturi on Hyvinkäällä esillä Suomen Rautatiemuseossa. Minkiön kapearaidemuseossa on kolme ulkoisesti kunnostettua, Harvialan metsäradan ja Åminneforsin teollisuusradan kakkosveturit sekä Honkataipaleen tukkiradan vanhempi veturi.


title: Märkähöyryveturi

text: Leveäraidepuolella Suomen Rautatiemuseossa ja Haapamäen höyryveturipuistossa on useitakin ajokunnottomia yksilöitä. Tunnetuin tällainen veturi lienee kauan Lastenlinnan pihassa seissyt Tk2 -veturi 419, joka siirrettiin Haapamäen museoveturiyhdistykselle ulkoisesti kunnostettavaksi. Tämä kyseinen veturi on myös compound- eli yhdyskoneistolla varustettu, kun useimmat höyryveturit ovat kaksoiskoneistollisia. Veturi maalattiin ulkoisesti vuonna 2006. Samoin veturiin käyntisilloille ja kattilan päälle ennen Lastenlinnan pihaan vientiä asennetut, veturiin kuulumattomat suojakaiteet on poistettu.


title: Märkähöyryveturi

text: Syyskesällä 2009 saatiin pitkän uurastuksen jälkeen ajokuntoon ensimmäinen leveäraiteinen märkähöyryveturi, Vk4 68 Leena(Borsig 7858/1910, 0-4-0wt). Veturi kunnostettiin Minkiön konepajalla ja siirrettiin valmistuttuaan Suomen Rautatiemuseoon Hyvinkäälle.


title: Märkähöyryveturi

text: Veturin erikoisuus on se että siinä on vain veturiin itseensä vaikuttava höyryjarru eikä normaalia paineilmatoimista suoratoimintajarrua koska veturi on tarkoitettu vaihtotyöhön. Veturissa on alun perin ollut myös etupäässä seisontajarruna käytetty ruuvijarru joka kuitenkin oli poistettu jossain vaiheessa ja rakennettiin uudelleen korjauksen yhteydessä.


title: Märkähöyryveturi

text: Veturi osoittautui voimakkaaksi ja hyvin toimivaksi. Se luovutettiin Rautatiemuseon hallintaan kesällä 2010 ja museopäivänä tehdyt koeajot näyttivät korjauksen onnistuneeksi.


title: Civilization IV: Beyond the Sword

text: Civilization IV: Beyond the Sword on strategiapeli Civilization IV:lle 20. heinäkuuta 2007 julkaistu toinen virallinen lisälevy. Se lisää peliin kymmenen uutta sivilisaatiota johtajineen ja erikoisuuksineen. Mukana tulee myös uusia yksiköitä ja rakennuksia vanhoillekin kansakunnille. Erityisesti pelin myöhempiä aikakausia on pyritty uudistamaan. Uusiin kansoihin kuuluvat muun muassa Babylonia, Portugali ja Alankomaat. Beyond the Sword- lisäosa sisältää myös edellisen lisäosan (Warlords) kaikki uudistukset, lukuun ottamatta skenaarioita.


title: Aleksandrovsk

text: Aleksandrovsk on:


title: Aleksei Tšerepanov

text: Aleksei Andrejevitš Tšerepanov (, 15. tammikuuta 1989 Barnaul, Venäjän SFNT, Neuvostoliitto – 13. lokakuuta 2008 Tšehov, Venäjä) oli venäläinen jääkiekkoilija, pelipaikaltaan laitahyökkääjä. Hän edusti Venäjän superliigan Avangard Omskia.


title: Aleksei Tšerepanov

text: Ensimmäisellä kaudellaan "Siperian pikajuna" teki enemmän pisteitä kuin Jevgeni Malkin, Aleksandr Ovetškin ja Ilja Kovaltšuk tekivät pelatessaan 17-vuotiaina Venäjän liigassa. Maaliskuussa 2007 hän rikkoi Pavel Buren vanhan tulokkaiden maaliennätyksen.


title: Aleksei Tšerepanov

text: Tšerepanov edusti Venäjää sekä alle 20-vuotiaiden että alle 18-vuotiaiden MM-kilpailuissa, tuloksena hopeaa ja kultaa. Hänet valittiin molemmissa kisoissa tähdistökentälliseen.


title: Aleksei Tšerepanov

text: New York Rangers varasi Tšerepanovin NHL:ään vuoden ensimmäisellä kierroksella numerolla 17.


title: Aleksei Tšerepanov

text: Tšerepanov kuoli 13. lokakuuta 2008. Hän tuupertui kesken KHL-liigan ottelun HK Vitjaz Tšehovia vastaan joukkueensa vaihtoaitioon. Kuolinsyyksi on ilmoitettu sydänpysähdys. Hän oli kuollessaan vasta 19-vuotias. Tšerepanov sai lääkärihoitoa vasta 15 minuuttia sairauskohtauksen alkamisen jälkeen ja lisäksi defibrillaattorin akku oli tyhjä. Kuolinsyyntutkijoiden mukaan Tšerepanov oli virtsa- ja veritestien perusteella käyttänyt veridopingia useiden kuukausien ajan ennen kuolemaansa parantaakseen harvinaisen sydänsairautensa. Tutkijoiden mukaan hänen ei olisi pitänyt pelata jääkiekkoa ammattitasolla sairautensa takia.


title: Aleksei Tšerepanov

text: Tapauksen seurauksena KHL asetti neljä henkilöä elinikäiseen toimitsijakieltoon. Rangaistuksen saivat Omskin entinen puheenjohtaja Konstantin Potapov ja entinen toimitusjohtaja Anatoli Bardin. Saman tuomion saivat lisäksi Omskin lääkäri ja Vitjaz Tšehovin entinen manageri.


title: Aleksei Tšerepanov

text: Kauden päätteeksi KHL palkitsee vuoden parhaimmaksi katsotun tulokkaan Tšerepanovin muistopalkinnolla.


title: Heather Harper

text: Dame Heather Mary Harper DBE (s. 8. toukokuuta 1930 Belfast) on irlantilainen oopperalaulaja, äänialaltaan sopraano.


title: Heather Harper

text: Harper syntyi Belfastissa Pohjois-Irlannissa. Hän aloitti opintonsa siellä ja opiskeli myöhemmin pianonsoittoa Lontoon Trinity College of Musicissa. Laulunopetusta hän sai Helen Iseppiltä ja Frederic Huslerilta.


title: Heather Harper

text: Harperin ensimmäinen ammattiesiintyminen oli roolissa Giuseppe Verdin oopperassa "Macbeth" Oxford University Opera Clubilla. Hän pääsi myöhemmin mm. Covent Gardeniin ja New Yorkin Metropolitan-oopperaan. Hänet nähtiin myös Bayreuthin musiikkijuhlilla, ja hän vieraili Suomessa vuonna 1968.


title: Heather Harper

text: Harper on nyttemmin vetäytynyt laulajanuraltaan mutta on toiminut mm. Royal College of Musicin professorina.


title: Maureen Forrester

text: Maureen Forrester, CC, OQ, (25. heinäkuuta 1930 Montréalissa, Québec – 16. kesäkuuta 2010), oli kanadalainen altto.


title: Maureen Forrester

text: Forrester syntyi nelilapsisen perheen tyttäreksi. Hän kiersi laajalti Pohjois-Amerikassa sekä Euroopassa ja piti New Yorkin -ensiesiintymisensä Town Hallissa 1956. Hän tuli tunnetuksi varsinkin Mahlerin tulkitsijana; lisäksi hän sai arvostusta muun muassa saksankielisten liedien esittäjänä.


title: Maureen Forrester

text: Forrester toimi myös Bianca Castafioren ääninäyttelijänä Tintistä kertovassa televisiosarjassa. Hänet otettiin Canadian Music Hall of Fameen vuonna 1990 ja Canada’s Walk of Fameen 2000. Hän julkaisi vuonna 1986 muistelmateoksensa "Out of Character".


title: Mihail Grabovski

text: Mihail Jurjevitš Grabovski (, , s. 31. tammikuuta 1984 Potsdam, DDR) on valkovenäläinen jääkiekkoammattilainen, joka pelaa NHL-joukkue Vegas Golden Knightsissa.


title: Mihail Grabovski

text: Grabovski aloitti uransa Valko-Venäjällä Junost Minskissä. Hyvän kauden jälkeen entinen Valko-Venäjän maajoukkueen päävalmentaja Vladimir Krikunov hankki hänet valmentamaansa Venäjän superliigan joukkueeseen Neftehimik Nižnekamskiin kaudeksi 2003–2004. Kauden jälkeen Montreal Canadiens varasi Grabovskin NHL:ään.


title: Mihail Grabovski

text: Kaudet 2004–2006 Grabovski pelasi vielä Venäjällä. Toisen Nižnekamskin kautensa jälkeen hän siirtyi kesällä 2005 Moskovan Dynamoon, jota hänet Venäjälle tuonut Krikunov oli siirtynyt valmentamaan vuotta aiemmin. Grabovski oli tehnyt kesällä sopimuksen myös Ak Bars Kazanin kanssa, mutta välitystuomioistuimen päätöksen mukaan sopimus Kazanin kanssa ei ollut pätevä. Näin hän pelasi kauden Moskovassa, eikä saanut kahden vuoden kilpailukieltoa kahden sopimuksen tekemisestä.


title: Mihail Grabovski

text: Grabovski siirtyi kaudeksi 2006–2007 Pohjois-Amerikkaan, jossa pelasi kuitenkin pääosan ensimmäisestä kaudestaan Montrealin farmiseurassa Hamilton Bulldogsissa. Hyvien otteidensa ansiosta hän pelasi myös kolme ottelua Montrealissa. Grabovski teki AHL:ssä 54 pistettä 66 ottelussa, ja kausi päättyi Calder Cupiin, eli AHL-liigan mestaruuteen. Kaudella 2007–2008 Grabovski pelasi 24 ottelua Montrealissa. Hän oli osan kaudesta ylimääräinen pelaaja, ja joutui katselemaan useaa peliä katsomosta. Kauden jälkeen hänet kaupattiin Torontoon vaihdossa nuoreen Greg Pateryyn ja toisen kierroksen varausoikeuteen .


title: Mihail Grabovski

text: Kauden 2008–2009 Grabovski pelasi Toronto Maple Leafsissa, ketjukavereinaan pääasiassa Niklas Hagman ja Nikolai Kuljomin. Grabovski oli tulokkaiden pistepörssin kolmas tehoilla 20+28=48 78 pelissä. Päällimmäisinä hänen ensimmäisestä kaudestaan Torontosta mieleen jäivät värikkäät ottelut Montrealia ja varsinkin heidän pelaajaansa Sjarhei Kastsitsyniä vastaan.


title: Mihail Grabovski

text: Grabovski pelasi Torontossa viisi kautta. Hän teki näistä kahdella yli 50 tehopistettä, kausilla 2010–2011 ja 2011–2012, joilla molemmilla oli joukkueensa kolmanneksi paras pistemies. Syyskuussa 2012 Grabovski siirtyi NHL-kauden 2012–2013 alkua viivästyttäneen työsulun ajaksi KHL-seura TsSKA Moskovaan ja elokuussa 2013 vapaana pelaajana NHL-seura Washington Capitalsiin. Hän tuli vapaaksi pelaajaksi Toronton ostettua hänen sopimuksensa ulos heinäkuussa 2013. Heinäkuussa 2014 New York Islanders kiinnitti Grabovskin nelivuotisella 20 miljoonan dollarin sopimuksella. Samalla se hankki Hrabouskin ketjukaverin Toronton ajoilta, Nikolai Kuljominin, myös nelivuotisella sopimuksella.


title: Mihail Grabovski

text: Grabovski edustaa maaotteluissa Valko-Venäjää, jonka väreissä pelasi jo junioritasolla. Kaudella 2001–2002 hän edusti Valko-Venäjää sekä alle 20-vuotiaiden että alle 18-vuotiaiden maailmanmestaruuskilpailuissa. Vuosina 2003 ja 2004 hän pelasi vielä kahdet 20-vuotiaiden maailmanmestaruuskilpailut.


title: Mihail Grabovski

text: Ensimmäisen aikuisten arvoturnauksensa Grabovski pelasi vuonna 2004 1.divisioonan MM-kilpailuissa, joissa taisteli yhdessä joukkueensa kanssa Valko-Venäjälle paikan seuraavan vuoden MM-kilpailujen pääsarjaan. Hän oli jälleen mukana Valko-Venäjän joukkueessa keväällä 2005 ja keväällä 2006. Vuonna 2006 Grabovski teki seitsemässä pelissä yhdeksän pistettä ja oli Valko-Venäjän paras pistemies ja koko turnauksen kuudenneksi tehokkain pelaaja. Neljänsiin maailmanmestaruuskilpailuihinsa Grabovski osallistui keväällä 2008. Hän pääsi vahvistamaan Valko-Venäjää myös vuoden 2009 MM-kisoihin, joissa loisti Valko-Venäjän ykkössentterinä pelaten joissakin peleissä jopa lähemmäs 30 minuuttia. Hän pääsi näyttämään myös monipuolista harhautusarsenaaliaan rangaistuslaukauskisoissa, joista mieleenpainuvin oli Grabovskin pyörähdysmaali Slovakiaa vastaan, joka kuitenkin hylättiin, koska kiekko liikkui pari senttiä taaksepäin.


title: ŠK Slovan Bratislava

text: ŠK Slovan Bratislava on slovakialaisen urheiluseura Slovan Bratislavan jalkapallojoukkue. Se tulee Bratislavan kaupungista. Seura on perustettu vuonna 1919. Se pelaa Slovakian pääsarjassa Corgoň Ligassa. Seura on varsin menestynyt ja sillä on useita mestaruuksia niin kotimaan kuin Euroopankin kentiltä. Suurimpana voittona Cup-voittajien Cupin mestaruus kaudella 1968–1969.


title: Dauntless (yhtye)

text: Dauntless on helsinkiläinen death/thrash metal -yhtye, joka perustettiin vuonna 1991 nimellä "Maniax". Yhtye julkaisi vuonna 2007 ensimmäisen albuminsa "Execute the Factin" Firebox Recordsin kautta.


title: Skotlannin Valioliiga -kausi 2006–2007

text: Skotlannin Valioliiga-kausi 2006-2007 on yhdeksäs nykyisellä nimellään pidetty Skotlannin Valioliiga-kausi. Kausi alkoi 29. heinäkuuta 2006.


title: Skotlannin Valioliiga -kausi 2006–2007

text: Liigan 12 joukkuetta kohtaavat kauden aikana jokainen kolme kertaa toisensa, minkä jälkeen kuusi parasta ja kuusi viimeistä pelaavat keskenään yhden kierroksen. Liigan voittaja pääsee Mestarien liigaan, toiseksi sijoittunut karsintoihin ja kolmanneksi sijoittunut UEFA-cupiin. Viimeiseksi sijoittunut joukkue putoaa ykkösdivisioonaan.


title: Skotlannin Valioliiga -kausi 2006–2007

text: Täydellinen taulukko löytyy osoitteesta, klikkaa tästä."


title: Fedora Barbieri

text: Fedora Barbieri (4. kesäkuuta 1920, Trieste – 4. maaliskuuta 2003, Firenze) oli italialainen mezzosopraano.


title: Fedora Barbieri

text: Barbierin virallinen debyytti oli Firenzessä vuonna 1940. Hän tuli tunnetuksi mm. varhaisten oopperasäveltäjien, kuten Claudio Monteverdin ja Giovanni Battista Pergolesin tuotannon tulkinnoistaan. Hän esiintyi La Scalassa ensimmäistä kertaa vuonna 1942, jolloin hän lauloi Ludwig van Beethovenin yhdeksännessä sinfoniassa.


title: Fedora Barbieri

text: Metropolitan-oopperassa Barbieri debytoi 6. marraskuuta 1950, jolloin hänellä oli rooli Giuseppe Verdin oopperassa "Don Carlos". Hän ei koskaan lopettanut oopperalaulajan uraansa virallisesti, vaikka esitykset harvenivat mezzosopraanon ikääntyessä.


title: Koentsyymi A

text:
Koentsyymi A (KoA) on koentsyymi, jolla on tärkeitä tehtäviä metaboliassa. Se osallistuu rasvahappojen synteesiin ja hapettamiseen ja pyruvaatin hapettamiseen sitruunahappokierrossa. Se koostuu adenosiinitrifosfaatista (ATP), beta-merkaptoetyyliamiiniosasta ja pantoteenihappo-osasta. Kun koentsyymi-A:han liitetään asetyyliryhmä, muodostuu asetyylikoentsyymi-A, joka on yhteinen välivaihe glukoosin ja rasvahappojen hapetuksessa.
Koentsyymi-A osallistuu rasvahappojen kuljettamiseen sytoplasmasta mitokondrioihin, jolloin muodostuu asyyli-koentsyymi A.
Koentsyymi A:n kemiallinen kaava on CHNOPS, moolimassa 767,535 g/mol ja CAS-numero 85-61-0.


title: Koentsyymi A

text: Koentsyymi A:n eristämisestä ja muusta siihen liittyvästä tutkimuksesta sai Fritz Lipmann puolet Nobelin lääketieteen palkinnosta 1953.


title: Type 98

text: Type 98 eli ZTZ-98 on kiinalainen taistelupanssarivaunu. Vaunua tuotettiin lopulta vain vähäisiä määriä ja se korvattiin Type 99 -vaunulla. Kansan vapautusarmeijalla on käytössään muutama kymmenen Type 98 -vaunua.


title: Type 98

text: Kiina aloitti uuden taistelupanssarivaunun kehittelyn ilmeisesti 1970-luvulla. Vastuussa sen kehittelystä olivat tehdas 617 ja instituutti 201. Alkuperäinen projektinimi oli 1224, jota seurasi 1226 ja 1226F. Alkuperäisiin suunnitelmiin kuului saksalainen dieselmoottori ja 120 mm sileäputkinen panssarivaunukanuuna. Lopulta tehtiin kuitenkin päätös siitä, että uusi panssarivaunu pohjautuisi venäläisen T-72-vaunun alustalle. Uusien suunnitelmien kehittely aloitettiin vuonna 1989, ja tehdas 617 sai valmiiksi vaunun ensimmäisen prototyypin seuraavana vuonna. Neljä muuta prototyyppiä rakennettiin vuoteen 1992 mennessä. Kehitystyön edistyessä vaunun etuosan suojausta paranneltiin ja vaunun kanssa kokeiltiin useita erilaisia ammunnanhallintajärjestelmiä. Kehitystyö jäädytettiin vuonna 1998 ja samoihin aikoihin vaunusta tilattiin rajoitettu tuotantoerä. Julkisuudessa vaunu esiteltiin ensimmäisen kerran sotilasparaatissa lokakuussa 1999. Vaunua tuotettiin kaikkiaan ilmeisesti alle 100 kappaletta. Tuotanossa Type 98 -vaunun korvasi nopeasti Type 99. Kansan vapautusarmeijan maavoimilla oli vuonna 2014 käytössään arviolta 40 Type 98A -vaunua.


title: Type 98

text: Type 98 -vaunussa oli useita parannuksia panssaroinnin, liikekyvyn ja tulivoiman saralla verrattuna aikaisempiin kiinalaisiin taistelupanssarivaunuihin. Sen alusta on hyvin samankaltainen T-72-vaunun kanssa. Vaunun ajajan tilat ovat vaunun etuosassa, muun miehistön tilat ja tykkitorni keskellä, sekä moottori vaunun takaosassa. Type 98 on hieman pidempi kuin T-72 ja sen etuosassa on komposiittipanssarointi. Vaunun pääase on 125 mm sileäputkinen automaattilataajalla varustettu panssarivaunukanuuna, joka on ilmeisesti tuotantonimeltään ZPT-98. Kanuunalla voi ampua laserohjattuja panssarintorjuntaohjuksia. Automaattilataaja on identtinen T-72-vaunujen lataajan kanssa ja se mahdollistaa kanuunan ampumisen noin 8 kertaa minuutissa. Manuaalisesti ladattaessa tulinopeus on 1–2 laukausta minuutissa. Voimanlähteenä toimii 150HB883kW dieselmoottori, joka tuottaa 1 200 hevosvoimaa. Eri lähteiden mukaan vaunu painaa 48–50 tonnia. Huippunopeus vaihtelee samoin lähteen mukaan 65–75 km/h.


title: Monomi

text: Monomi on matematiikassa polynomin yksinkertaisin muoto , joka sisältää vain yhden termin. Esimerkiksi 3"x" ja 7"x""y""z" ovat monomeja.


title: Monomi

text: Siihen kuuluu kerroinosa ja kirjainosa, jossa voi olla eksponentteja. Kerrointa kutsutaan myös koeffisientiksi (eng. Coefficient).


title: Monomi

text: Jos monomissa on sama kirjainosa, niin monominit ovat samanmuotoisia. Esimerkiksi 3"x" ja 7"x" ovat samanmuotoisia.


title: Monomi

text: Monomin aste on sen kirjainosan eksponentin summa. Monomin 7"x""y" aste on viisi.


title: Monomi

text: Polynomin muodostavia monomeja sanotaan polynomin termeiksi tai jäseniksi.


title: Monomi

text: Monomien yhteen- ja vähennyslasku


title: Monomi

text:
Samanmuotoiset termit voidaan laskea yhteen ja vähentää toisistaan, siten että kerroinosat lasketaan yhteen.
Esimerkiksi 10"x""y" - 3"x""y" = 7"x""y" ja 10"x""y" + 3"x""y" = 13"x""y".


title: Monomi

text: Monomien kertolasku


title: Monomi

text: Samanmuotoiset termit kerrotaan keskenään siten, että kerroinosat kerrotaan keskenään ja kirjainosat kerrotaan keskenään yleisen potenssilaskusäännön mukaan: aman = am+n , missä m ja n ovat positiivisia kokonaislukuja. Esimerkiksi kun kerrotaan keskenään monomit 2"x""y" ja 3"x""y" saadaan 2"x""y" ∙ 3"x""y" = (2 ∙ 3) "x""y" = 6"x""y"


title: Monomi

text: Monomien jakolasku


title: Monomi

text: Samanmuotoiset termit jaetaan keskenään siten, että jaettavan kerroinosa jaetaan jakajan kerroinosalla ja jaettavan kirjainosa jaetaan jakajan kirjainosalla noudattaen yleistä potenssilaskusääntöä "a" / "a" = "a", missä m ja n ovat positiivisia kokonaislukuja ja m ≥ n.


title: Monomi

text: Jokainen polynomi on sen monomien lineaarikombinaatio, joten monomit voivat toimia polynomien vektoriavaruuksien kantavektoreina.


title: Monomi

text: Monomeja tarvitaan osittaisdifferentiaaliyhtälöitä ratkaistaessa. Multi-indeksiesitys on hyödyllinen: kun merkitään


title: Monomi

text: voidaan määritellä, että


title: Monomi

text: ja näin säästää paljon tilaa.


title: Binomi

text: Binomi on algebrassa polynomi, joka koostuu kahdesta termistä. Binomi on siis kahden monomin summa.


title: Binomi

text: Binomi formula_1 voidaan jakaa tekijöihin kahden muun binomin tuloksi:


title: Binomi

text: Kahden lineaaribinomin "ax + b" ja "cx + d" tulo on


title: Binomi

text:
Binomi "a + b" korotettuna "n":nteen potenssiiin,
voidaan binomilauseen mukaan kehittää polynomiksi, jonka kertoimet, binomikertoimet, löytyvät esimerkiksi Pascalin kolmiosta.


title: Trinomi

text: Trinomi on algebrassa polynomi, joka koostuu kolmesta termistä. Trinomi on siis kolmen monomin summa.


title: Itä-Saksa (yhtye)

text: Itä-Saksa on suomalainen yhtye, joka soittaa avantgarde vaikutteista electroa. Aiemmin yhtyettä on yritetty mahduttaa muun muassa industrialin kategoriaan.


title: Itä-Saksa (yhtye)

text: Vuonna 2017 ilmestyneellä Das Monument -albumilla mukana ovat laulaja Jarkko Soikkeli, kitaristi Kalle Sundström ja koneista sekä tuotannosta vastaava Hiili Hiilesmaa. Lisäksi mukana on jälleen joukko vierailijoita, muun muassa experimental-artisti Timo van Luijk ja Don Huonot -yhtyeessä soittanut Jukka Puurula. "Das Monument" on yhtyeen ensimmäinen albumi 16 vuoteen. Sen on julkaissut Concorde Music Company.


title: Itä-Saksa (yhtye)

text: Yhtye on perustettu 1989 Berliinin muurin murtumisen aikoihin. Yhtyeen perustivat Keravalla naapurukset laulaja Jarkko Soikkeli ja tuottaja Hiili Hiilesmaa. Alussa toimintaan kuului muutakin kuin musiikin tekemistä. Syntyi undergroundelokuvia, muun muassa "Zock ja Harmin kansa", "Zockin pojan kosto ja paluu", sekä portugalinkielinen western "Branco De Neve".


title: Itä-Saksa (yhtye)

text: Mukana oli myös performanssitaidetta, ja Itä-Saksa osallistui nuorten tanssikilpailuun teoksella "Ydinlintu". Yhtye kuitenkin hylättiin kilpailusta, sillä tuomaristo totesi, ettei esitys ollut tanssia ja että oli kuitenkin mukavaa että pojat olivat liikkeellä.


title: Itä-Saksa (yhtye)

text: Heti alusta lähtien mukana on ollut visuaalinen puoli. Jo ensimmäisissä duona tehdyissä esiintymisissä yhtyeellä oli diaprojektori ja C-kasetille tehtyjä taustanauhoja mukana. Mukana oli muun muassa "Limav***u" ja "Minulta on revitty tylsät sakset perseestä" -nimisiä kappaleita.


title: Itä-Saksa (yhtye)

text: Kitaristi Kalle Sundström liittyi yhtyeeseen 1994, ja tuottaja Mikko Karmila otti yhteyttä 1995 nähtyään yhtyeen kuvan Rumbassa demoarvion yhteydessä. Ratkaiseva askel kohti esikoisalbumin tekoa otettiin, kun yhtye voitti Rumban demokilpailussa studioaikaa Ylen M1 -studiolta.


title: Itä-Saksa (yhtye)

text: Yhtyeen konsertit ovat spektaakkelimaisia. Yhtyeellä onkin aina ollut kaksi erilaista kokoonpanoa: studiokokoonpano ja livekokoonpano. Mukana on ollut noin 10 hengen ryhmä soittajineen ja teknikoineen. Erityistä on muun muassa ollut videotaiteilija Antti Kuivalaisen luomat videot, jotka pyörivät esiintymisen taustalla suurella näytöllä. Jokainen konsertti on ollut visuaaliselta ilmeeltään erilainen.


title: Itä-Saksa (yhtye)

text: Yhtye on esiintynyt edellisen kerran 17.5 2013. Silloin yhtye julkaisi myös coverversion Falcon kappaleesta "Amadeus".


title: NHL Plus/Minus Award

text: NHL Plus/Minus Award oli NHL-liigan vuosittain jakama palkinto sille pelaajalle, jonka plus/miinus-tilasto oli runkosarjan parhain kuluneella kaudella. Plus/miinus-tilastoa on ylläpidetty vuodesta 1968 lähtien, mutta voittajalle annettiin palkinto vasta vuodesta 1983 lähtien, aluksi Emery Edge Award -nimellä. NHL Plus/Minus Award lakkautettiin kauden 2007–2008 jälkeen.


title: NHL Plus/Minus Award

text: Palkinnon nimi vaihteli vuosien mittaan sponsoreiden vaihduttua. Palkinnon voittaja sai palkinnon sponsorilta 5 000 dollaria valitsemalleen hyväntekeväisyyskohteelle. Lisäksi jokaisen joukkueen plus/miinus -tilaston voittaja sai samaan tapaan 1 000 dollaria.NHL Plus/Minus Award on kantanut seuraavia nimiä historiansa aikana (suluissa yrityksen nimi):NHL Plus/Minus Awardin myöntämisperusteena oleva plus/miinus-tilasto oli aloitettu jo 1968. Ennen vuotta 1983 voittajalle ei kuitenkaan jaettu palkintoa.


title: Tefheinä

text: Tefheinä eli tef tai teff ("Eragrostis tef" syn. "Eragrostis abyssinica") on afrikkalainen viljakasvi, jonka pienistä siemenistä saadaan valkoisia leivontaan käytettäviä jauhoja. Tefheinä on eniten viljelty viljakasvi Etiopiassa, jossa sitä käytetään erityisesti injeran valmistukseen. Tefheinää viljellään myös Intiassa ja Australiassa lähinnä rehuksi.


title: Tefheinä

text: Tefheinä on ravintoarvoltaan erinomainen. Se sisältää runsaasti tärkeitä aminohappoja, kuitua sekä rautaa ja on gluteeniton.


title: Kyttäyskeikka

text: Kyttäyskeikka ("Stakeout") on John Badhamin ohjaama yhdysvaltalainen toimintakomediaelokuva vuodelta 1987.


title: Kyttäyskeikka

text: Kahden poliisin pitää tarkkailla naista ja toinen heistä rakastuu häneen. Pääosissa ovat Richard Dreyfuss, Emilio Estevez ja Madeleine Stowe.


title: Kyttäyskeikka

text: Arthur B. Rubinstein voitti BMI Film Music Awardin elokuvaan säveltämänsä musiikin ansiosta.


title: Kyttäyskeikka

text: "Video-oppaassa" vuodelta 1994 Sam Inkinen kehui elokuvan hauskaa dialogia ja yllättäviä juonenkäänteitä ja antoi elokuvalle kolme tähteä viidestä, mikä vastaa sanallista arviota ”hyvä”.


title: Shing-Tung Yau

text: Shing-Tung Yau (, s. 4. huhtikuuta 1949 Shantou, Kiina) on kiinalainen matemaatikko. Hän on tutkinut muun muassa differentiaalilaskentaa ja topologiaa. Yau on tällä hetkellä Harvardin yliopiston professorina.


title: Shing-Tung Yau

text: Hän opiskeli matematiikkaa Hongkongin yliopistossa ja Kalifornian yliopistossa. Tämän jälkeen hän toimi apulaisprofessorina New Yorkin yliopistossa kahden vuoden ajan, kunnes 1974 hän sai nimityksen Stanfordin yliopiston professoriksi.


title: Shing-Tung Yau

text: Vuonna 1976 hän todisti Calabin konjektuurin, joka on nyt perustana fyysikkojen säieteorialle. Yau on saanut lukuisia palkintoja matemaattisista töistään, muun muassa 1982 Fieldsin mitalin osittaisdifferentiaaliyhtälöstä.


title: Shing-Tung Yau

text: Hän on saanut Wolfin palkinnon matematiikassa vuonna 2010.


title: Dustin Penner

text: Dustin Penner (s. 28. syyskuuta 1982 Winkler, Manitoba, Kanada) on kanadalainen jääkiekkoilija. Pennerin pelipaikka on hyökkääjä.


title: Dustin Penner

text: Penner, jota ei koskaan varattu NHL:ään, pääsi pelaamaan Mighty Ducks of Anaheimissa 19 runkosarjan ottelua kaudella . Pelit sujuivat hyvin ja tehopisteitä kertyi tulokkaalle seitsemän. Pudotuspeleissä hän oli yksi Ducksin tehokkaimpia hyökkääjiä, mutta joukkue putosi jatkosta konferenssifinaalissa. Kausi oli Pennerin läpimurtokausi. Hän oli Ducksin toiseksi paras maalintekijä 29 osumallaan. Hän pelasi kaikki runkosarjan 82 ottelua. Kauden päätteksi Penner pääsi juhlimaan Stanley Cup -mestaruutta.


title: Dustin Penner

text: Penner siirtyi Edmonton Oilersiin viiden vuoden sopimuksella elokuussa 2007. Hän pelasi seurassa kolmen täyden kauden ajan ja suurimman osan neljännestä. Hän oli kausina ja Oilersin paras maalintekijä.


title: Dustin Penner

text: Helmikuussa 2011, kesken kauden , Penner siirtyi NHL:n siirtotakarajapäivänä Los Angeles Kingsiin. Oilers sai vaihdossa puolustaja Colten Teubertin ja kaksi varausvuoroa. Los Angelesissa Penner voitti toisen Stanley Cupinsa vuonna 2012. Kaudeksi Penner siirtyi Anaheim Ducksiin.


title: Showaddywaddy

text: Showaddywaddy oli 1970-luvun suosittu popryhmä, kotoisin Leicesteristä, Englannista. He pukeutuivat samankaltaisiin asuihin kuin 50-luvun "teddy-pojat". Heillä oli 23 hittiä Englannin listoilla vuosina 1974–1982. Listaykköseksi pääsi single "Under The Moon Of Love" ja albumipuolella "Greatest Hits 1976–1978".


title: Showaddywaddy

text: Bändi perustettiin vuonna 1973. Se oli yhdistelmä kahdesta eri bändistä: Choise ja The Golden Hammers.Tämä johti 8-jäseniseen bändiin, jossa oli kaksi vokalistia, muutama rumpali ja kaksi basistia. Heidän ensimmäinen singlensä, "Hey Rock 'n' Roll" (bändin itsensä tekemä), julkaistiin toukokuussa 1974. Se ylsi heti kakkoseksi Britannian singlelistalla. Showaddywaddy teki sitten peräti 22 hittiä vuoteen 1982. Suurin osa heidän hiteistään oli versioita 1950-luvun lauluista. Tunnettuja biisejä olivat cover-versiot "Three Steps To Heaven", "Heartbeat", "Under The Moon Of Love", "You Got What It Takes", "Blue Moon" (perustuen The Marcelsin esitykseen), ja "I Wonder Why".


title: Showaddywaddy

text: Malcolm Allured lähti bändistä 1984, Russ Field liittyi 1985, ja Buddy Gask 1987. Jäljelle jääneet viisi jäsentä lisättynä Danny Wilsonilla, (jonka veli Ricky Willson, oli bändissä Diesel Park West) jatkoivat kuusimiehisenä kokoonpanona.


title: Françoise Claustre

text: Françoise Claustre (8. helmikuuta 1937 Pariisi – 3. syyskuuta 2006) oli ranskalainen arkeologi. Françoise Claustre kuoli syyskuussa 2006 kotonaan Montauriolissa Pyrénées-Orientalessa Ranskassa 69 vuoden iässä.


title: Françoise Claustre

text: Claustre otettiin panttivangiksi Tšadissa. Hissène Habrén johtamat sissit sieppasivat hänet 20. huhtikuuta vuonna 1974 Bardaissa, Tibestivuoristossa Pohjois-Tšadissa. Myös saksalainen tohtori Christophe Staewen ja ranskalainen tohtori Marc Combe vangittiin. Sissit, jotka olivat lähinnä tougou-heimon jäseniä ja kuuluivat FROLINAT-järjestöön halusivat kiristää panttivangeilla itselleen aseita. Claustre vapautettiin 31. tammikuuta vuonna 1977. Hän oli panttivankina lähes 4 vuotta.


title: Françoise Claustre

text: Marc Combe onnistui pakenemaan kesäkuussa 1975. Tohtori Staewan vapautettiin 11. kesäkuuta vuonna 1974, kun Saksan liittotasavallan hallitus maksoi kahdenmiljoonan Saksan markan lunnaat. Ranska ei suostunut maksamaan tai antamaan aseita pantiksi, vaan lähetti kapteeni Pierre Galopin neuvottelijaksi. Galop edusti sekä Ranskan että Tšadin hallituksia. Kapinalliset kidnappasivat hänet elokuussa vuonna 1974 ja hänet teloitettiin, koska Ranskan hallitus ei suostunut aselähetyksiin.


title: Françoise Claustre

text: Françoise Claustren aviomies Pierre ei ollut Bardaissa, kun sissisotilaat hyökkäsivät sinne. Hän jopa yritti neuvotella sissien kanssa, mutta hänet otettiin panttivangiksi elokuussa 1975. Habré uhkasi tappaa Claustret, jos Ranskan hallitus ei maksaisi isoa rahasummaa. Ranska antoi Habrelle 10 miljoonalla markalla ei-sotilaallista tavaraa ja Claustret vapautettiin. Myöhemmin tuli diplomaattipiireissä ilmi, että Libyan johtaja Muammar Gaddafi olisi auttanut Claustret vapaiksi. Gaddafi kutsui Pierre ja Françoise Claustren Tripoliin 1. helmikuuta 1977. Rouva Claustre toimi vapautuksen jälkeen arkeologina Ranskassa. Eräässä Paris Matchin haastattelussa hän halusi säilyä nimettömänä.


title: Françoise Claustre

text: Vuonna 1990 Claustren panttivankikaappauksesta tehtiin elokuva. Sen ohjasi Raymond Depardon. Sandrine Bonnaire näytteli pääosassa. Depardon toimi lehtimiehenä kaappauksen aikaan ja kävi haastattelemassa Françoise Claustrea Tšadissa.


title: Bardaï

text: Bardaï on keidaskaupunki Pohjois-Tšadin Tibestivuoristossa. Se on Tibestin alueen ja siihen kuuluvan Itä-Tibestin departementin keskus. Paikkakunnalla on 2 854 asukasta (vuonna 2009).


title: Bardaï

text: Bardaï tuli kansainvälisen median tietoon vuonna 1974 kun Hissène Habrén johtamat kapinalliset kaappasivat joukon eurooppalaisia arkeologeja, joiden joukossa oli ranskalainen arkeologi Françoise Claustre.


title: Rolf Stommelen

text: Rolf Stommelen (11. heinäkuuta 1943 – 24. huhtikuuta 1983) oli saksalainen Formula 1 -ajaja. Urallaan hän osallistui 62:een Grand Prix'iin, ja saavutti yhden palkintokorokesijan Itävallan GP:ssä 1970 ja 14 yhteensä pistettä. Aika-ajoissa Stommelen oli parhaimmillaan seitsemäs Belgian GP:ssä 1970. Hän otti osaa myös moniin F1-sarjaan kuulumattomiin kilpailuihin.


title: Rolf Stommelen

text: Stommelen menestyi hyvin kestävyysajoissa 60- ja 70-luvuilla, ja pääsi Brabham-talliin. Hänen F1-uransa ei kuitenkaan ollut yhtä menestyksellinen. Hän tuli surullisen kuuluisaksi vuoden 1975 Espanjan Grand Prix'ssa, jolloin hänen autostaan hajosi etusiipi, ja hän syöksyi katsomoon Montjuïcin radalla. Onnettomuudessa kuoli viisi katsojaa.


title: Rolf Stommelen

text: Onnettomuuden jälkeen hän palasi kilpa-autojen rattiin, voittaen Daytonan kestävyysajot. Hän jatkoi muissa kilpa-auto luokissan mm. NASCARissa ja Deutsche Rennsport Meisterschaftissa, ja menestyi mainiosti. Hänen uransa keskeytyi, kun hän menehtyi vakavassa onnettomuudessa Riverside International Racewayllä 1983.


title: Rolf Stommelen

text: Stommelen valittiin vuonna 2005 International Motorsports Hall of Fameen.


title: Valtakunnankanslia

text: Valtakunnankanslia () oli vuosina 1871–1945 Saksan valtakunnan valtakunnankanslereiden pääkanslia. Nimellä viitataan usein kanslian toimipaikkana olleeseen rakennukseen, joka sijaitsi Berliinin hallintokatu Wilhelmstrassen varrella, Potsdamer Platzin ja Brandenburgin portin välisellä alueella.


title: Valtakunnankanslia

text: Vanhan valtakunnankanslian rakennus oli valmistunut yksityiseksi palatsiksi vuonna 1739. Se tuli vuonna 1869 Preussin kansleri Otto von Bismarckin käyttöön ja muutettiin vuonna 1875 virallisesti Saksan valtakunnankansliaksi. Weimarin tasavallan aikana rakennusta laajenettiin Voßstraßen kulmaan tehdyllä uudella siivellä, joka valmistui vuonna 1930.


title: Valtakunnankanslia

text: Vuoden 1938 tammikuun loppupuolella Adolf Hitler määräsi hänen suosikkiarkkitehtinsa Albert Speerin rakennuttamaan uuden rakennuksen valtakunnankanslialle, ehdottaen että rakennus voitaisiin rakentaa valmiiksi vuodessa. Hitlerin mielestä vanha valtakunnankanslia ei ollut sopiva ja oikeanlainen Saksan valtakunnan pääkansliaksi. Uusi valtakunnankanslia tuli maksamaan yli 90 miljoonaa Reichsmarkia. Tyyliltään se oli sekoitus art decoa ja funktionalismia. Sen rakennustöiden parissa työskenteli yli 4 000 ihmistä. Se rakennettiin vanhan valtakunnankanslian jatkeeksi Voßstraßen puolelle korttelia.


title: Valtakunnankanslia

text: Uuden rakennuksen pääsisäänkäyntiä koristivat kaksi pronssipatsasta, "Wehrmacht" (Armeija) ja "Partei" (Puolue). Niiden suunnittelusta oli vastannut kuvanveistäjä Arno Breker. Hitlerin vastaanottogalleriaan johtanut huoneiden kirjo sisustettiin materiaali- ja väririkkaasti, ja se oli yli 220 metrin pituinen. Vastaanottogalleria itse oli pituudeltaan 145 metriä. Hitlerin oma toimisto puolestaan oli pinta-alaltaan 400 neliömetriä.


title: Valtakunnankanslia

text: Toisen maailmansodan aikana Hitler rakennutti valtakunnankanslian ja sen pihan alle Führerbunkerina tunnetun bunkkerin, jossa hän myöhemmin teki itsemurhan. Berliinin taistelussa vuonna 1945 uusi valtakunnankanslia vaurioitui merkittävästi. Sodan jälkeen valtakunnankanslian rippeet joutuivat neuvostoliittolaisten miehittäjäjoukkojen tuhoamiksi. Osaa rakennuksen marmoriseinistä käytettiin Moskovan palatsimaisten metroasemien rakentamiseen. Sodassa raunioitunut vanha valtakunnankanslia purettiin sekin vuonna 1950. Alue, jossa valtakunnankanslia oli sijainnut, tuli kuulumaan Itä-Berliiniin, mutta se sijaitsi aivan rajan pinnassa siten, että myöhemmin Berliinin muuri kulki sen entisen tontin läntisimmän osan kautta. Alueelle rakennettiin 1980-luvulla asuinkerrostaloja.


title: Santa Costanza

text: Santa Costanza on Roomassa sijaitseva kirkko. Konstantinus Suuri rakennutti sen mausoleumiksi tyttärilleen Constantinalle ja Helenalle. Myöhemmin, kun Constantina julistettiin pyhimykseksi, mausoleumi muutettiin katoliseksi kirkoksi ja pyhitettiin hänelle.


title: Santa Costanza

text: Santa Costanzan rakennetti Konstantinus Suuri Sant'Agnese fuori le mura -basilikan kylkeen. Saint Agnes, jonka väitetään parantaneen Constantinan, oli haudattu sinne. Constantinuksen tyttäret Constantina ja Helena haudattiin myös sinne.


title: Santa Costanza

text: Kun Constantina julistettiin pyhimykseksi, paavi Aleksanteri IV muutti mausoleumin kirkoksi vuonna 1253.


title: Santa Costanza

text: Kardinaali Fabrizio Veralli kunnostutti kirkon vuonna 1620.


title: Santa Costanza

text: Santa Costanza sjaitsee Roomassa, kolmisen kilometriä pohjoiseen Aurelianuksen muurin portista, lähellä Via Nomentanaa. Se on rakennettu Sant'Agnese fuori le mura -basilikan kalmistoon. Pyöreän rakennuksen läpimitta on 29 metriä ja sen keskellä on 11,5 metriä leveä kupolilla katettu kammio. Kammiota reunustaa kaksitoista paria vihreästä ja punaisesta marmorista tehtyä korinttilaista pylvästä, jotka rajaavat sen ympäröivästä holvatusta käytävästä.


title: Santa Costanza

text: Santa Costanza on ulkopuolelta lähes alkuperäisessä asussaan. Ainoastaan uloin katettu käytävä puuttuu. Sisäosat on koristeltu suurilta osin hyvin säilynein marmori- ja keramiikkamosaiikein, joiden aiheet käsittelevät elonkorjuuta ja varhaiskristillisiä aiheita.


title: Yu-Gi-Oh! GX

text: Yu-Gi-Oh! GX ("Yu-Gi-Oh! Duel Monster GX") on spin-off alkuperäisestä "Yu-Gi-Oh!" -animesta.


title: Yu-Gi-Oh! GX

text: Sarja kertoo Jaden Yuki -nimisestä pojasta, joka ystäviensä Syrus Truesdalen, Bastion Misawan ja Alexis Rhodesin kanssa pyrkivät tulevaisuuden uusiksi huippuottelijoiksi. Hän aloittaa tarinansa yrittäessään päästä Kaiba-yhtiön omistamaan Otteluakatemiaan. Juostessaan myöhästyneenä kohti pääsykoetta Jaden törmää itse Pelien Kuninkaaseen, Yugi Mutoon. Tämä näkee hänen korttipakkansa ja päättelee Jadenin olevan ottelija, jonka Jaden myöntää sanomalla myös olevansa matkalla Otteluakatemian pääsykokeeseen. Yugi päättää antaa hänelle "Winged Kuriboh" -kortin, sanoo uskovansa sen kuuluvan Jadenille ja toivottaa tälle onnea.Suluissa on jaksojen ensimmäiset esityspäivät Suomessa.


title: Werner Heider

text: Werner Heider (s. 1. tammikuuta 1930, Fürth, Baijeri) on saksalainen säveltäjä, pianisti ja kapellimestari. Hän opiskeli Willy Spillingin johdolla Nürnbergissä sekä Münchenin musiikkikorkeakoulussa.


title: Werner Heider

text: Heiderille on myönnetty mm. Nürnbergin kaupungin kulttuuripalkinto 1990 ja Wolfram von Eschenbachin palkinto 1985.


title: Vimma

text: Vimma on vuonna 2006 toimintansa aloittanut nuorille tarkoitettu taide- ja toimintatalo. Se sijaitsee Aurakadulla Turun keskustassa. Vimmassa järjestetään nuorisotoimintaa kuten erilaisia kursseja, taidepajoja ja konsertteja.


title: Vimma

text: Taide- ja toimintatalo Vimman rakennus suunniteltiin vuonna 1906 Turun suomalaiseksi tyttökouluksi. Se edustaa tyyliltään uusgotiikkaa ja kansallisromantiikkaa keskiaikaisin vivahtein. Tilat kunnostettiin vuosina 2004–2006. Vimma toimii rakennuksen neljään kerrokseen sijoittuvissa tiloissa, jotka ovat kooltaan yhteensä noin 1 700 neliömetriä.


title: Witching Hour

text: Witching Hour on englantilaisen elektropop-yhtye Ladytronin kolmas studioalbumi. Se julkaistiin vuonna 2005. Kappaleet "Sugar" ja "Destroy Everything You Touch" on lisäksi julkaistu singleinä.


title: Execute the Fact

text: Execute the Fact on helsinkiläisen death/thrash metal -yhtye Dauntlessin ensimmäinen albumi, ja sen julkaisi Firebox Records.


title: Execute the Fact

text: Albumi nousi Suomen virallisen listan sijalle 40.


title: James Ax

text: James Burton Ax (1937–2006) oli yhdysvaltalainen matemaatikko, joka todisti useita algebran ja lukuteorian tuloksia käyttäen hyväksi malliteoriaa. Hän sai Simon Kochenin kanssa seitsemännen Nelson Colen lukuteorian palkinnon. He saivat palkinnon kolmesta Diofantoksen yhtälöitä koskevasta julkaisusta.


title: Softcore Jukebox

text: Softcore Jukebox on englantilaisen elektropop-yhtye Ladytronin kokoama kokoelmalevy. Ladytronin jäsenet ovat valinneet sille musiikkia oman makunsa mukaan. Näiden valintojen lisäksi levyllä on kaksi Ladytronin omaa kappaletta: ""Blue Jeans 2.0"", joka on uusi versio kappaleesta "Blue Jeans", sekä ""Oops, Oh My"", joka on cover Tweetin kappaleesta. Levy julkaistiin vuonna 2002.


title: Elektronipari

text: Elektronipari on kovalenttisten sidosten yhteydessä käytetty termi, joka kuvaa molekyylin muodostavien epämetallien yhteisiä elektroneja. Ionisidoksessa suolan muodostava alkuaine, jonka elektronegatiivisuus on suurempi, "kaappaa" tietyn määrän elektroneja omalle radalleen toiselta, jonka elektronegatiivisuus on pienempi. Kovalenttisen sidoksen yhteydessä elektronit ovat yhteisiä eli eivät kuulu kummallekaan epämetallille. Molekyylin molemmat epämetalli-atomit antavat siis yhden elektronin yhteiseen käyttöön, näitä yhteisiä elektroneja kutsutaan elektronipariksi ja nämä muodostavat molekyylin sidoksen.


title: Elektronipari

text: Elektronit sijaitsevat atomissa orbitaaleilla. Kun kaksi ainetta muodostavat sidoksen saman atomin orbitaalit on todettu yhtyneen keskenään. Malli on matemaattinen eikä todellista tilannetta voida saada selville. Elektronit, jotka sijaitsevat hybridisoituneilla orbitaaleilla muodostavat σ-sidoksen. Sidos tunnetaan parhaiten yksinkertaisena sidoksena. Edellä mainittua termiä käytetään kun piirretään orgaanisen aineen rakennekaavaa. σ-sidoksen muodostavat aineet ovat sp-hybridisoituneita. Poikkeuksena on vety, joka ei hybridisoidu. σ-sidos on pyörähdyssymmetrinen.


title: Elektronipari

text: Kaksoissidos syntyy kun kaksi sp-hybridisoitunutta atomia muodostaa σ-sidoksen ja tämän lisäksi hybridisoitumattomat orbitaalit muodostavat keskenään π-sidoksen. Sidos ei ole pyörähdyssymmetrinen. Kolmoissidosessa on kyseessä vastaava tilanne kuin kaksoissidoksessa, mutta tällöin sidoksen muodostavien aineiden yksi s- ja yksi p-orbitaali ovat hybrisdisoituneet. Tällöin hiilen tapauksessa se voi muodostaa kaksi π-sidosta ja yhden σ-sidoksen. π-sidokset muodostavat tason suhteen 90° kulman.


title: Velho (sarjakuvahahmo)

text: Velho (esiintynyt Suomessa myös nimellä Noita) on superroisto Marvel-universumissa joka aiheuttaa ongelmia yleensä Ihmenelosille tai heihin kuuluvalle Liekille sekä ajoittain hämähäkkimiehelle. Velho johtaa myös Kauhuneloset superroistoryhmää.


title: Velho (sarjakuvahahmo)

text: Velho on teknologianero joka pystyy hallitsemaan koneidensa avulla myös painovoimaa. Velho pystyy myös lentää.


title: Ansamies

text: Ansamies (esiintynyt Suomessa myös nimellä Ansaaja ja Imppari-Pete) on Marvel-kustantamon sarjakuvissa esiintyvä superroisto. Ansamiehen loivat Stan Lee ja Jack Kirby. Hahmon ensiesiintyminen tapahtui amerikkalaisessa "Strange Tales"-lehden numerossa 104 (tammikuu 1963). Ansamies on pääasiallisesti Ihmenelosten vihollinen ja yksi Kauhunelosten alkuperäisjäsenistä.


title: Ansamies

text:
Ansamiehen aseina ovat erilaatuiset liimapistoolit; ne ovat hänen itse kehittämiään ja voivat ampua erilaisia liimapanoksia. Hän osaa myös luoda niiden avulla eräänlaisia liimaköysiä, joilla voi vetää esineitä luokseen. Samoin liimat ovat hänen itse kehittämiään.
Aikaisemmin hän käytti irrallisia käsiaseita, joissa oli joko oma säiliö tai jotka yhdistettiin letkulla isompaan; nykyisin hänen aseensa ovat edistyneempiä ranneaseita.


title: Ansamies

text: Ruumiilisesti Ansamiehellä on normaalin ikäisensä miehen voimat; hän on harjoitellut jonkin verran.


title: Ansamies

text: Liekki pitää Ansamiestä jatkuvasti pilkkanaan nimitellen tätä ""Liimanhaistelijaksi"" ja että tämä on sekoittanut päänsä aineillaan; temppu yleensä tepsiikin ja Ansamies menettää malttinsa häviten kaksinkamppailut säännöllisesti. Ansamiehelle keksimiensä liima-aseiden ylivertaisuus on kuitenkin sen tasoinen pakkomielle, että hän yrittää aina vain uudelleen - häviten yhtä vakituisesti.


title: Turun Nuori Teatteri

text: Turun Nuori Teatteri () on Turussa toimiva ammattijohtoinen harrastajateatteri. Aiemmin myös nimillä Turun Lapsi- ja Nuorisoteatteri ja Turun Lapsiteatteriyhdistys toiminut teatteri on perustettu vuonna 1972.


title: Turun Nuori Teatteri

text: Teatterin esityksiä järjestetään Ursininkadun teatteritilan lisäksi mm. Ravintola Samppalinnan terassilla, Kakolanmäellä (vuoteen 2009 asti) sekä kesästä 2012 myös ravintola Teinin sisäpihalla.


title: Turun Nuori Teatteri

text: Teatteri tekee vuosittain 5–8 produktiota erilaisille yleisöille päiväkoti-ikäisistä aikuisiin. Teatterin vuosittainen katsojamäärä 20 000–25 000. Teatterin toiminnassa on vuositasolla mukana yli 300 lasta ja nuorta, ja toiminta on kaksikielistä. Esitysten lisäksi Turun Nuori Teatteri järjestää taiteen perusopetusta peruskouluikäisille.


title: Turun Nuori Teatteri

text: Teatteri on saanut Turun kaupungin taidepalkinnon ja Mannerheimin Lastensuojeluliiton Varsinais-Suomen piirin ITU-palkinnon. Lisäksi teatteri on saanut lukuisia kunniamainintoja teatterialan tapahtumissa. Turun Nuorelle Teatterille myönnettiin vuoden 2012 Thalia-gaalassa vuoden harrastajateatteripalkinto.


title: Argentiinan Grand Prix 1995

text: Argentiinan Grand Prix 1995 oli Formula 1 -sarjan osakilpailu, joka ajettiin 9. huhtikuuta 1995 Autódromo Oscar Alfredo Gálvez -radalla Buenos Airesissa. Kilpailu oli kauden toinen, ja ensimmäinen Argentiinan Grand Prix F1-sarjassa sitten kauden 1981.


title: Argentiinan Grand Prix 1995

text: Kilpailun voitti Damon Hill, jolle voitto oli kauden ensimmäinen. Nopeimman kierroksen ajoi Michael Schumacher aikaan 1,30.522.


title: San Marinon Grand Prix 1995

text: San Marinon Grand Prix 1995 oli Formula 1 -sarjan osakilpailu, joka ajettiin 30. huhtikuuta 1995 Autodromo Enzo e Dino Ferrari -radalla, Imolassa. Kilpailu oli kauden kolmas. Sen voitti Damon Hill, jolle voitto oli kauden toinen. Nopeimman kierroksen ajoi Gerhard Berger aikaan 1,29.568.


title: Brasilian Grand Prix 1995

text: Brasilian Grand Prix 1995 oli Formula 1 -sarjan osakilpailu, joka ajettiin 26. maaliskuuta 1995 Autódromo José Carlos Pace -radalla São Paulossa. Kilpailu oli kauden 1995 ensimmäinen kilpailu, ja sen voitti Michael Schumacher, joka ajoi myös kisan nopeimman kierroksen aikaan 1,20.921.


title: Brasilian Grand Prix 1995

text: Kilpailun jälkeen Schumacher ja David Coulthard hylättiin, koska heidän autoistaan otetut polttoainenäytteet eivät olleet FIAn mukaan sääntöjenmukaiset. Gerhard Berger julistettiin voittajaksi. Benetton ja Williams kuitenkin protestoivat päätöstä, minkä seurauksena kumpaakaan kuljettajaa ei hylätty, koska polttoaineen ei nähty antavan heille mitään hyötyä. Benetton ja Williams kuitenkin menettivät valmistajien MM-pisteet.


title: Espanjan Grand Prix 1995

text: Espanjan Grand Prix 1995 oli Formula 1 -sarjan osakilpailu, joka ajettiin 14. toukokuuta 1995 Circuit de Catalunya -radalla, Barcelonassa. Kilpailu oli kauden neljäs. Sen voitti Michael Schumacher, jolle voitto oli kauden toinen. Nopeimman kierroksen ajoi Damon Hill 1,24.531.


title: Monacon Grand Prix 1995

text: Monacon Grand Prix 1995 oli Formula 1 -sarjan osakilpailu, joka ajettiin 28. toukokuuta 1995 Monacon katuradalla. Kilpailu oli kauden viides. Sen voitti Michael Schumacher, jolle voitto oli kauden kolmas.


title: Monacon Grand Prix 1995

text: Kilpailu keskeytettiin ensimmäisen kierroksen kolaroinnin takia. Uusintalähdön jälkeen kierrosmäärä vähennettiin yhdellä.


title: Kanadan Grand Prix 1995

text: Kanadan Grand Prix 1995 oli Formula 1 -sarjan osakilpailu, joka ajettiin 11. kesäkuuta 1995 Circuit Gilles Villeneuve -radalla, Montrealissa. Kilpailu oli kauden kuudes. Sen voitti Jean Alesi, jolle voitto oli uran ensimmäinen, mutta samalla ainoa. Kilpailu oli myös kauden ainoa, jota ei voittanut Renault-moottoria käyttänyt talli.


title: Ranskan Grand Prix 1995

text: Ranskan Grand Prix 1995 oli Formula 1 -sarjan osakilpailu, joka ajettiin 2. huhtikuuta 1995 Circuit de Nevers Magny-Cours -radalla. Kilpailu oli kauden 7:s. Sen voitti Michael Schumacher, jolle voitto oli kauden neljäs. Schumacher ajoi myös kilpailun nopeimman kierroksen aikaan 1,20.218.


title: Britannian Grand Prix 1995

text: Britannian Grand Prix 1995 oli Formula 1 -sarjan osakilpailu, joka ajettiin 16. heinäkuuta 1995 Silverstonen radalla. Kilpailu oli kauden 8:s. Sen voitti Johnny Herbert, jolle voitto oli uran ensimmäinen. Nopeimman kierroksen ajoi Damon Hill aikaan 1,29.752.


title: Saksan Grand Prix 1995

text: Saksan Grand Prix 1995 oli Formula 1 -sarjan osakilpailu, joka ajettiin 30. heinäkuuta 1995 Hockenheimringin radalla. Kilpailu oli kauden 9:s. Sen voitti Michael Schumacher, jolle voitto oli kauden viides. Schumacher ajoi myös kilpailun nopeimman kierroksen aikaan 1,48.824. Kilpailu oli Pierluigi Martinin uran viimeinen startti. Hänet korvasi kisan jälkeen Pedro Lamy.


title: Unkarin Grand Prix 1995

text: Unkarin Grand Prix 1995 oli Formula 1 -sarjan osakilpailu, joka ajettiin 13. elokuuta 1995 Hungaroringin radalla Budapestissa. Kilpailu oli kauden 10:s. Sen voitti Damon Hill, jolle voitto oli kauden kolmas. Hill ajoi myös nopeimman kierroksen aikaan 1,20.247.


title: Belgian Grand Prix 1995

text: Belgian Grand Prix 1995 oli Formula 1 -sarjan osakilpailu, joka ajettiin 27. elokuuta 1995 Circuit de Spa-Francorchamps -radalla. Kilpailu oli kauden 11:s. Sen voitti Michael Schumacher, jolle voitto oli kauden kuudes. Nopeimman kierroksen ajoi David Coulthard aikaan 1,53.412.


title: Italian Grand Prix 1995

text: Italian Grand Prix 1995 oli Formula 1 -sarjan osakilpailu, joka ajettiin 10. syyskuuta 1995 Monzan radalla. Kilpailu oli kauden 12:s. Sen voitti Johnny Herbert, jolle voitto oli kauden toinen. Nopeimman kierroksen kisassa ajoi Gerhard Berger aikaan 1,26.419. Kilpailu oli F1-historian toinen, jossa kaksi suomalaista ylsi pistesijoille.


title: Tarton raatihuone

text: Tarton raatihuone () sijaitsee Viron toiseksi suurimmassa kaupungissa Tartossa Raatihuoneentorin ("Raekoja plats") laidalla. Se on rakennettu 1789, ja se on Tarton keskeinen symboli. Se edustaa tyyliltään barokkivaikutteista varhaista uusklassismia. Rakennuksen on suunnitellut arkkitehti J. H. B. Walter. Rakennus on kolmas raatihuone samalla paikalla.


title: Tarton raatihuone

text: Nykyisen raatihuoneen paikalla on seissyt useampi aiempi raatihuone. Raatihuoneentorilla eli Suurtorilla on ollut raatihuone keskiajan lopulta lähtien, mutta rakennus kärsi vahinkoja tulipalossa vuonna 1601. Vanhan raatihuoneen viereen rakennettiin kaksikerroksinen uusi raatihuone. Rakennuksessa järjestettiin Tarton yliopiston avaamisen jälkeen pidetty juhlavastaanotto vuonna 1632, mutta muuten vaatimaton rakennus ei kuitenkaan riittänyt Tarton kaupungille. Vuonna 1684 määrättiin rakennettavaksi uusi raatihuone, johon oli saatu rahoitusta kuninkaalta. Uusi rakennus nousi keskiaikaisen raatihuoneen paikalleja se otettiin käyttöön vuonna 1693. Rakennus kärsi useampaan otteeseen vahinkoja tulipaloissa, ensimmäisen kerran se paloi osittain suuren Pohjan sodan aikana vuonna 1708 ja vuoden 1775 Tarton suurpalon jälkeen alettiin kerätä rahaa jälleen uutta raatihuonetta varten. Nykyisen raatihuoneen peruskivi laskettiin vuonna 1782 ja rakennus vihittiin käyttöön vuonna 1786. Raatihuoneen kellarissa oli vankilatiloja ja sen sokkelissa vaakahuone.


title: Tarton raatihuone

text: Raatihuone on nykyisin Tarton kaupunginvaltuuston ja -hallituksen kokoustila. Ensimmäisessä kerroksessa on apteekki ja Tarton Vierailukeskus. Aikoinaan ensimmäisessä kerroksessa on ollut vankila ja vaakahuone, ylemmissä kerroksissa istui kaupungin asioista päättävä raati.


title: Tarton raatihuone

text: Tarton raatihuone edustaa tyyliltään uusklassismia. Muodoltaan rakennus on kuutiomainen ja se on aumakattoinen.


title: Portugalin Grand Prix 1995

text: Portugalin Grand Prix 1995 oli Formula 1 -sarjan osakilpailu, joka ajettiin 24. syyskuuta 1995 Autódromo do Estoril -radalla. Kilpailu oli kauden 13:s. Sen voitti David Coulthard, jolle voitto oli uran ensimmäinen. Coulthard ajoi myös nopeimman kierroksen aikaan 1,23.220.


title: Euroopan Grand Prix 1995

text: Euroopan Grand Prix 1995 oli Formula 1 -sarjan osakilpailu, joka ajettiin 1. lokakuuta 1995 Nürburgringin radalla. Kilpailu oli kauden 14:s. Radalla oli viimeksi ajettu F1-sarjan kilpailu kaudella 1985, jolloin sillä ajettiin Saksan Grand Prix.


title: Euroopan Grand Prix 1995

text: Kilpailun voitti Michael Schumacher, jolle voitto oli kauden seitsemäs. Schumacher ajoi myös kilpailun nopeimman kierroksen aikaan 1,21.180.


Jomo Kenyattan kansainvälinen lentoasema (aikaisemmin Embakasin lentoasema ja Nairobin kansainvälinen lentoasema) on Kenian suurin lentoasema. Se on Afrikan seitsemänneksi vilkkain lentoasema. Lentoasema on nimetty Kenian ensimmäisen presidentin, Jomo Kenyattan, mukaan.


title: Jomo Kenyattan kansainvälinen lentoasema

text: Lentoaseman saapuvien lentojen terminaali tuhoutui tulipalossa vuonna 2013. Uuden 635 miljoonaa dollaria maksaneen terminaalin rakennustöiden arveltiin kestävän kolme vuotta.


title: Tyynenmeren Grand Prix 1995

text: Tyynenmeren Grand Prix 1995 oli Formula 1 -sarjan osakilpailu, joka ajettiin 22. lokakuuta 1995 Tanaka International Circuit -radalla Aidassa. Kilpailu oli kauden 15:s. Sen voitti Michael Schumacher, jolle voitto oli kauden kahdeksas. Kilpailu oli viimeinen F1-sarjan Tyynenmeren Grand Prix. Michael Schumacherin toinen mestaruus varmistui kisassa.


title: Tyynenmeren Grand Prix 1995

text: Jan Magnussen ajoi ensimmäisen kilpailunsa korvaten McLarenin Mika Häkkistä, joka oli sivussa umpilisäkkeen leikkauksen takia.


title: Japanin Grand Prix 1995

text: Japanin Grand Prix 1995 oli Formula 1 -kauden 1995 kuudestoista osakilpailu, joka ajettiin 29. lokakuuta 1995 Suzukan radalla Japanissa. Kilpailun alussa sää oli sateinen, mutta kilpailun loppua kohden sade loppui, ja rata kuivui. Kilpailun voitti paalulta lähtenyt Benettonin saksalainen Michael Schumacher, jolle voitto oli kauden yhdeksäs. Toiseksi sijoittui suomalainen Mika Häkkinen, joka edusti kilpailussa McLarenia ja kolmanneksi ylsi Schumacherin tallitoveri Johnny Herbert. Kilpailun nopein kierros kirjattiin Schumacherille aikaan 1,42.976. Michael Schumacher teki hattutempun (paalupaikka, voitto, nopein kierros).


title: Australian Grand Prix 1995

text: Australian Grand Prix 1995 oli Formula 1 -sarjan osakilpailu, joka ajettiin 12. marraskuuta 1995 viimeistä kertaa Adelaiden katuradalla. Kilpailu oli kauden viimeinen, ja sen voitti Damon Hill, joka myös ajoi kilpailun nopeimman kierroksen aikaan 1,17.943. Voitto oli Hillille kauden neljäs. Hill ohitti kaikki muut vähintään kahdella kierroksella. Edellisen kerran, kun voittaja on voittanut näin ylivoimaisesti, oli Espanjan Grand Prix'ssa kaudella 1969. Pedro Diniz ajoi Forti-tallin autolla seitsemänneksi, joka jäi kyseisen tallin parhaaksi sijoitukseksi.


title: Australian Grand Prix 1995

text: Mika Häkkinen loukkaantui vakavasti perjantain aika-ajoissa, kun hänen autonsa törmästi seinään renkaan mentyä rikki.


title: Johann Caspar Ferdinand Fischer

text: Johann Caspar Ferdinand Fischer (1656? tai myöhemmin – 27. elokuuta 1746) oli saksalainen barokkisäveltäjä. Hän oli mahdollisesti böömiläistä alkuperää, vaikkakin elämän yksityiskohdat ovat paljolti hämärän peitossa.


title: Johann Caspar Ferdinand Fischer

text: Fischer sai tuotantoonsa vaikutteita mm. aikansa ranskalaisilta säveltäjiltä, kuten Jean-Baptiste Lullyn musiikista. Hänen tuotantoonsa kuuluu lukuisien cembalosarjojen lisäksi esimerkiksi orkesterimusiikkia ja urkukappaleita. Hänen oletetaan säveltäneen myös kadonneita teoksia, kuten italialaistyylisen oopperan ja sekalaista kamarimusiikkia.


title: Johann Caspar Ferdinand Fischer

text: Fischerin tiedetään kuolleen Rastattissa vuonna 1746.


title: Tarton yliopiston päärakennus

text: Tarton yliopiston päärakennus () on vuonna 1632 perustetun Tarton yliopiston nykyinen päärakennus Tarton kaupungissa, Virossa. Se edustaa tyylisuunnaltaan uusklassismia, ja sen suunnitteli professori Johann Wilhelm Krause.


title: Tarton yliopiston päärakennus

text: Rakennuksen rakennustyöt aloitettiin vuonna 1804 ja ne saatiin lopulta päätökseen vuonna 1809. Rakennusluvan se oli saanut jo vuoden 1799 toukokuussa. Päärakennuksen fasadia hallitsee kuusi doorilaista pylvästä. Vuosina 1928–1950 yliopiston pihamaalla sijaitsi yliopiston perustajan Kustaa II Aadolfin patsas. Vuonna 1993 patsas pystytettiin uudelleen ruotsalaisten avulla.


title: Septimus Heap

text: Septimus Heap on Angie Sagen kirjoittama fantasiakirjasarja. Sarjasta on tähän mennessä suomennettu seitsemän osaa: "Magiaa (2007)", "Varjo (2007)", "Peili (2008)", "Kivi (2008)", "Saari (2010)", "Pimeä (2012)" ja "Tuli (2014" . Sarjaan kuuluu myös täydennysosa "The Magykal Papers", jota ei ole suomennettu. "Septimus Heapin perheeseen kuuluvat sisarukset Jo-Jo, Erik, Edd, Sam, Nicko, Simon, Jenna, Äiti Sarah ja Isä Silas."


title: Septimus Heap

text: Septimus Heap on velhosuvun seitsemännen pojan seitsemäs poika, jolla on synnyinlahjanaan suuret taikavoimat. Poika kuitenkin kuolee melkein heti syntymänsä jälkeen ja kätilö vie ruumiin pois. Samaan aikaan perheen isä, perusvelho Silas Heap on palaamassa metsästä kotikaupunkiinsa Linnaan ja löytää hylätyn tyttövauvan kapaloon käärittynä pensaan alta. Silas päättää ottaa tytön perheeseensä. Saapuessaan Linnaan hän tapaa parasvelho Marcia Overstrandin, joka varoittaa yllättynyttä Silasta: "Älä kerro kenellekään, että hän on löytölapsi. Hän on syntynyt teille. Ymmärrätkö?" Myöhemmin käy ilmi, että ottotyttö, jolle Heapit ovat antaneet nimeksi Jenna, onkin todellisuudessa prinsessa, murhatun kuningattaren tytär. Tytöllä on vihollisia, jotka haluavat päästä hänestä eroon keinoja kaihtamatta. Vihollisista pahin on DomDaniel, kauhea ja vaarallinen manaaja.


title: Septimus Heap

text:
On kulunut melkein vuosi edellisen kirjan tapahtumista. Poika 412, joka ensimmäisen kirjan lopussa osoittautui Septimukseksi, on parasvelho Marcia Ovestandin oppilaana. Prinsessa Jenna on turvassa, ja kohta hänestä on tulossa kuningatar. Jenna joutuu kuitenkin uudestaan vaaraan kun kaupunkiin saapuu Septimuksen veli Simon Heap, joka on katkera siitä, että Septimus on päässyt parhaanvelhon oppilaaksi hänen sijastaan. Simon kaappaa Jennan ja onnistuu pakenemaan linnasta Septimuksen estoyrityksistä huolimatta. Septimus lähtee etsimään Jennaa toisen veljensä Nickon kansa. Tällä etsintäretkellään he tapaavat Naavan noidat. Noitien johtaja varoittaa poikia siitä, että tumma muukalainen Satamakaupungissa etsii Jennaa. Samalla matkallaan he kohtaavat myös Susipojan, joka on Septimuksen ainoa ystävä poikien armeijassa, ja jonka Septimus uskoi hukkuneen.
Silas Heap vapauttaa vahingossa vanhan kuningattaren hengen etsiessään säilytyspaikkaa omille Nappulakapinan pelinappuloilleen. Kuningattaren henki juonittelee Septimuksen kurkistamaan peiliin, joka kuljettaa hänet 500 vuoden taakse alkemisti Marcellus Pyen oppipojaksi. Sillä vain seitsemännen pojan seitsemäs poika voi valmistaa juoman, joka tekee juojastaan kuolemattoman. Mutta Jenna ja Septimuksen ystävät Beetle ja Susipoika eivät halua jättää Septimusta jumiin menneisyyteen. He lähtevät etsimään kadonnutta ystäväänsä ja päätyvät seikkailemaan sekä Satamakaupunkiin että menneisyyteen 500 vuoden taakse. Mukaan lähtevät myös Septimuksen veli Nicko, ja Snorri, kaukaa pohjoisesta tullut kaupustelija. Pelastusretki onnistuu, mutta vain osittain, sillä Nicko ja Snorri eivät onnistu palaamaan takaisin nykyisyyteen muiden mukana.
On kulunut puoli vuotta edellisen kirjan tapahtumista, kun Jenna ja Septimus ryhtyvät Marcelluksen avustuksella suunnittelemaan matkaa Foryxien taloon. Matkalle "taloon jossa ajat kohtaavat" lähtevät Jenna, Beetle sekä Septimus. Heitä seuraa myös olio joka majoittuu milloin kenenkin henkilön ruumiiseen, ja tuottaa näin ystävyksille ongelmia. Olio jahtaa Septimusta, koska katkera Merrin Meredith on päättänyt kostaa tälle elämänsä ongelmista. Meredithillä on suuret luulot itsestään, mutta todellisuudessa hän on aikamoinen surkimus. Hän liittoutuu vanhan haamun, Tertius Fumen kanssa, joka järjestää Septimukselle kohtalon pimennyksen, jossa Merrin ei kovasta yrittämisestä huolimatta ollut onnistunut. Tertiuksen ilkeään suunnitelmaan kuuluu myös Septimuksen lähettäminen Vaellukselle. Se on kauhea kohtalo, joka merkitsee omasta tahdosta luopumista, ja lähtöä ikuisiksi ajoiksi pois Linnasta. Kukaan aikaisemmista vaeltajista ei ole palannut takaisin.
Parasvelho Marcia Overstrand palkitsee lahjakkaan velho-oppilaansa ja ylentää hänet vanhemmaksi oppilaakseen. Tästä lähtien Septimus saa itse päättää menemisistään, ja turhaanpa Marcia toppuuttelee poikaa lähtemästä kadonneiden ystäviensä Jennan ja Beetlen perään. Uskollisen lohikäärmeensä Tulipärskeen selässä matkaava Septimus löytää tiensä lumoavan kauniille saarelle, jolla asuu seireenihengen riivaama salaperäinen tyttö, Syrah. Hankaluuksia on luvassa paitsi Lucylle ja Susipojalle myös Jennan isälle Milo Bandalle, joka etsii turvasatamaa kolmimastoisen kuunarinsa ruumassa piilottelemalleen mystiselle aarrearkulle...
Kirjan alussa Parasvelho Marcia Overstrand karkottaa vahingossa Alther Mellan haamun. Kruunajaisiaan odottava prinsessa Jenna on allapäin, koska Septimus Heap tuntuu unohtaneen heidän syntymäpäivänsä. Septimuksella on kiire, koska valmistautuu velho-opintojensa tulikokeeseen, pimeään viikkoon. Madame Overstrandin vastusteluista huolimatta, hän aikoo laskeutua pimeän saleihin ja tuoda Alther Mellan haamun takaisin.
Linnan alkemistiksi palanneen Marcellus Pyen on määrä sytyttää kaupungin onkaloita lämmittävä tuli ja purkaa pimeän magian viimeisiä voimia edustavan kaksinaamaisen sormuksen taika. Heapin velhoperheen isä Silas joutuu ongelmiin, kun kaksi hänen veljistään varastavat sormuksen. Riivattu esine on houkuteltava takaisin - onko vaakalaudalla myös Septimuksen tulevaisuus uutena parhaanavelhona?


title: Septimus Heap

text: Warner Brothers on ostanut kirjasarjan ensimmäisen osan elokuvaoikeudet.


title: Isabel Sanford

text: Eloise Gwendolyn Sanford eli Isabel Sanford (29. elokuuta 1917 – 9. heinäkuuta 2004) oli afroamerikkalainen näyttelijä, jolla oli rooleja muun muassa sarjoissa "Perhe on pahin" ja "The Jeffersons". Hän vieraili lisäksi esimerkiksi "Simpsoneissa".


title: Isabel Sanford

text: Sanford syntyi New Yorkissa ja voitti vuonna 1981 Emmy-palkinnon. Hänen elokuvadebyyttinsä oli vuonna 1967 Oscar-palkitussa "Arvaa kuka tulee päivälliselle" -elokuvassa.


title: Isabel Sanford

text: Isabel Sanfordilla on tähti Hollywood Walk of Famella.


title: Kaija Saarikettu

text: Kaija Helena Saarikettu (s. 17. toukokuuta 1957 Tammisaari) on suomalainen viulisti ja viulunsoiton professori.


title: Kaija Saarikettu

text: Saarikettu valmistui Sibelius-Akatemiasta 1977. Hän jakoi Kuopion viulukilpailun voiton Pyry Mikkolan kanssa vuonna 1980, ja tuli samana vuonna Jean Sibelius -viulukilpailussa seitsemänneksi.


title: Kaija Saarikettu

text: Saarikettu on viulumusiikin professori Sibelius-Akatemiassa, jossa hän on opettanut vuodesta 1985 alkaen. Vuosina 1996–97 hän toimi professorina myös Tukholmassa Tukholman kuninkaallisen musiikkikorkeakoulun alaisessa Edsbergin kamarimusiikki-instituutissa. Kamarimuusikkona Saarikettu on esiintynyt usein pianisti Raija Kerpon kanssa.


title: Kaija Saarikettu

text: Saarikettu on esiintynyt laajasti koti- ja ulkomailla, levyttänyt ja esittänyt muun muassa kaikkien Sibeliuksen viuluteosten lisäksi paljon nykymusiikkia ja hänelle ovat omistaneet teoksiaan mm. Einar Englund, Paavo Heininen, Eero Hämeenniemi, Juha T. Koskinen, Jyrki Linjama (Omaggio-teos) ja Pehr Henrik Nordgren.


title: JK Maag Tammeka

text: Jalgpalliklubi Maag Tammeka on jalkapalloseura Tartosta, Virosta. Se syntyi vuonna 2006, kun tarttolaiset pääsarjaseurat Maag (ent. "Merkuur") ja Tammeka yhdistyivät. Seura poisti Maag-nimen välistä ja jatkaa nykyään nimellä JK Tammeka.


title: Nina Foch

text: Nina Foch (20. huhtikuuta 1924 Leiden, Alankomaat – 5. joulukuuta 2008 Los Angeles, Kalifornia, Yhdysvallat) oli yhdysvaltalainen näyttelijä. Hän oli vuonna 1955 Oscar- ja vuonna 1980 Emmy-ehdokkaana.


title: Nina Foch

text: Foch oli vuosina 1954–1959 naimisissa James Liptonin kanssa. Hän opetti 1960-luvulta asti USC School of Cinema-Televisionissa, ja hänellä on oma tähtensä Hollywood Walk of Famella.


title: Aluminaatti

text: Aluminaatti on yhdiste, jonka muodostavat alumiini, happi ja jotkin muut anionit. Yleensä aluminaatilla viitataan AlO-ioniin. Esimerkiksi natriumaluminaatti ja kaliumaluminaatti ovat aluminaatteja. Aluminaatti voi viitata myös AlO-ioniin. Aluminaatteja valmistetaan alumiinioksidista tai alumiinihydroksidista emästen kuten hydroksidien avulla.


title: Giovanni Berlinguer

text: Giovanni Berlinguer (9. heinäkuuta 1924 Sassari – 6. huhtikuuta 2015 Rooma) oli italialainen poliitikko. Hän syntyi lakimies Mario Berlinguerin pojaksi ja oli poliitikko Enrico Berlinguerin veli.


title: Giovanni Berlinguer

text: Berlinguer valittiin Italian kommunistisen puolueen edustajaksi Italian edustajainhuoneeseen 1972, 1976 ja 1979 sekä senaattiin 1983 ja 1987. Hän oli vuonna 2001 ehdolla Vasemmistodemokraattien puoluesihteeriksi, mutta hävisi Piero Fassinolle prosentein 61,8 % – 34,1 %.


title: Giovanni Berlinguer

text: Berlinguer oli myös Euroopan parlamentin jäsen 2004-2009.


title: Põltsamaa (kunta)

text: Põltsamaa oli kunta Virossa Jõgevamaalla.


title: Põltsamaa (kunta)

text: Vuoden 2017 kuntauudistuksessa Põltsamaan kunta, Põltsamaan kaupunki sekä pääosa Pajusin ja Puurmanin kunnista yhdistettiin uudeksi Põltsamaan kunnaksi.


title: Põltsamaa (kunta)

text: Vuoden 2011 väestönlaskennan mukaan Põltsamaan kunnassa oli 3 871 asukasta, joista 3 732 (96,4 %) oli virolaisia, 90 (2,3 %) venäläisiä ja 48 (1,2 %) muita kansallisuuksia.


title: Arsenaatti

text: Arsenaatti on jokin yhdiste, joka sisältää arsenaatti-ionin, AsO. Arsenaatit muistuttavat hyvin paljon fosfaatteja. Oikeissa olosuhteissa voi muodostua arseenihappoa, HAsO, divetyarsenaatti-ioni HAsO tai vetyarsenaatti-ioni HAsO.


title: Suuri vaellus

text: Suuri vaellus () oli Etelä-Afrikan historiassa tapahtunut suuri muuttoliike, jossa 7 000–8 000 voortrekkereiksi nimitettyä buuria lähti brittien hallitsemasta Kapmaan siirtokunnasta vuosien 1835–1847 välisenä aikana kohti itää ja koillista. Buurien mukana seurasi suuri joukko etupäässä värillisiä palvelijoita ja vaellukselle osallistuneiden kokonaismäärän arvioidaan olleen noin 15 000. Muuttoliikkeen syinä olivat taloudelliset ongelmat, xhosien ja buurien välinen aseellinen konflikti ja erityisesti tyytymättömyys brittihallintoa kohtaan, joka voortrekkerien näkemyksen mukaan ei ollut tarjonnut heille tarvittavaa turvaa xhosia vastaan ja oli edistänyt musta- ja valkoihoisten välistä tasa-arvoa sekä oli kieltänyt orjakaupan Kapmaassa. Voortrekkerit katsoivat, että nämä toimet olivat tuhonneet heidän perinteisen sosiaalisen järjestyksensä, joka oli perustunut rotuerotteluun ja vaaransi eurooppalaisten etuoikeutettua asemaa, jonka he katsoivat olevan Jumalan tahto. Voortrekkerit lähtivät Kapmaasta useissa ryhmistä, jotka koostuivat useista sadoista ihmisistä ja lukuisista härkävankkureista sekä suuresta määrästä karjaa. Suurin osa ryhmistä oli kokoontunut jonkin tietyn johtajan ympärille. Afrikaanerit pitävät Suurta vaellusta buurisotien ohella keskeisenä kansakuntansa syntytapahtumana.


title: Suuri vaellus

text: Ensimmäinen ryhmä voortrekkereitä lähti liikkeelle vuonna 1835 Louis Trichardtin ja Hans van Rensburgin johdolla ja kulki kohti pohjoista nykyiseen Mpumalangaan. Muita ryhmiä, joiden johtajina oli muun muassa Andries Pretorius, Gert Maritz ja Piet Retief seurasi pian perässä. ThabaNchun alueelle, tulevassa Oranjen vapaavaltiossa muodostui yli 5 000 voortrekkerin leiri. Voortrekkerit jatkoivat kohti Natalia etsiäkseen laidunmaata. Zulu-kuninkaan Dinganen kanssa käytyjen neuvottelujen perusteella voortrekkerit saivat itselleen laajoja alueita Keski- ja Etelä-Natalista, mutta poistuessaan neuvotteluista buurineuvottelijat joutuivat zulujen väijytykseen ja tapettiin. Myös voortrekkerien keskeisiin johtajiin kuulunut Piet Retief kuoli väijytyksessä. Tämän jälkeen zulut hyökkäsivät Drakensberg-vuoriston juurelle leirityneiden buurien leiriin ja tappoivat noin 500 voortrekkeriä ja varastivat suuren osan heidän karjastaan.


title: Suuri vaellus

text: Andries Pretoriuksen johdolla voortrekkerit toteuttivat kostoiskun. 16. joulukuuta 1838 zulut lyötiin täydellisesti Blood riverin taistelussa. Buurit perustivat ensimmäisen lyhytaikaisen buuritasavallan Nataliin, jonka pääkaupungiksi tuli Pietermaritzburg. Vuonna 1842 britit miehittivät nykyisen Durbanin kaupungin ja anneksoivat suuren osa Natalia. Tämän johdosta buurit vetäytyivät Drakensbergin taakse ja perustivat itsenäisen Transvaalin tasavallan. Vuonna 1848 britit julistivat Vaal- ja Oranjejokien välisen alueen osaksi Kapmaan siirtokuntaa. Kohdattuaan voimakasta vastarintaa sinne asettuneilta voortrekkereilta britit pian kuitenkin luopuivat alueesta ja vuonna 1854 siitä muodostui itsenäinen Oranjen vapaavaltio.


title: Suuri vaellus

text: 1800-luvun lopulla ja 1900-luvun alussa afrikaanerinationalismin ja -identiteetin alkaessa syntyä, Suuren vaellukseen liityvistä tapahtumista muodostui afrikaanerien sankarillinen ja määrittävä historia. Vaellukseen osallistuneita buureja ryhdyttiin pitämään pelottomina, jumalaapelkääväisinä ja elämää suurempina sankareina, jotka olivat turvanneet afrikaanerikansan assimiloitumiselta englanninkieliseen väestöön. Voortrekkereiden katsottiin edustavan ensimmäisiä afrikaanerinationalisteja ja heitä kunnioitettiin samalla tavoin kuin esimerkiksi Yhdysvaltojen perustajaisiä.


title: Kosteuspyyhe

text: Kosteuspyyhe on pieni, esimerkiksi paperista tehty kosteutettu kertakäyttöliina, jolla voi tilapäisesti korvata pesun. Kosteuspyyhkeet ovat tavallisesti yksittäispakattuja. Kosteuspyyhkeet voivat olla myös suljettavassa pakkauksessa toimitettavia, uudelleen käytettäviä ja paperia kestävämmästä kuitu- tai kangasmateriaalista valmistettuja. Tällaisia pyyhkeitä ovat esimerkiksi joidenkin valmistajien oshibori-kosteuspyyhkeet.


title: Kosteuspyyhe

text: Kosteuspyyhkeitä on eri tuoksuisia, WC-paperin jälkeen käytettäviä, kutinaa ja kirvelyä lievittäviä, puhdistavia ja ehostuksen poistoon tarkoitettuja.


title: Kosteuspyyhe

text: Kosteuspyyhkeen happamuus eli pH-arvo on tavallisesti sama kuin ihon eli noin 5,5.


title: Howie Dorough

text: Howard Dwaine Dorough (s. 22. elokuuta 1973 Orlando, Florida) on yhdysvaltalainen laulaja ja Backstreet Boys -yhtyeen jäsen.


title: Howie Dorough

text: Howie syntyi Orlandossa, Floridassa, jossa hän tapasi tulevan kaverinsa A.J.:n, jonka hän on tuntenut nykyisin noin 20 vuotta. Howien äiti on puertoricolainen Paula Lopes ja isä on irlantilais-amerikkalainen Hoke Dorough. Howie on perheen kuopus, vanhemmat sisarukset ovat John, Angela, Caroline ja Pollyanna. Vaikka hän onkin puoliksi latino, hän ei puhu sujuvaa espanjaa. 3-vuotiaasta asti Howiella on ollut intohimo viihde-bisnekseen, ja hän saattoikin hypätä isovanhempiensa sängylle laulaen "Baby Face" -kappaletta, samalla soittaen pientä leikkikitaraansa. Kuusivuotiaana Howie osallistui näytelmään Ihmemaa Oz, aloittaen siten uransa viihdeteollisuudessa. Teinivuosinaan hän koe-esiintyi latinolais-poikabändi "Menudo"lle, muttei kuitenkaan saanut paikkaa. Kuuluisuuteen Howie kuitenkin pongahti 1990-luvun lopussa Backstreet Boys -poikabändin jäsenenä. Bändin koe-esiintymisessä Howie käytti silloisen managerinsa suosittelemaa taiteilijanimeä "Tony Donnetti". Tästä syystä Howie oli jäädä bändistä, koska Lou Pearlman ei löytänyt koe-esiintymisien jälkeen kyseistä henkilöä, koska oli hukannut puhelinnumeron ja ei löytänyt luettelosta ketään saman nimistä. Howie kuitenkin päätti itse lopulta ottaa yhteyttä Pearlmaniin, minkä jälkeen hylkäsi taiteilijanimensä.


title: Howie Dorough

text: Howie koe-esiintyi Backstreet Boysille, jonka mukana hän kohosi maailmanlaajuiseen kuuluisuuteen ystäviensä, A.J. McLeanin, Brian Littrellin, Kevin Richardsonin ja Nick Carterin kanssa. Ryhmän kivuttua kuuluisuuteen Howie ja muut ryhmän jäsenet koristivat aikakauslehtien, kuten "Tiger Beat"in ja "16 Magazine"n kansia. Vuonna 1998 Howien sisko, Caroline Dorough-Cochran kuoli lupukseen. Hänen kuoltuaan Howie perusti The Dorough Lupus Foundation -yhdistyksen, jonka tarkoitus on auttaa kasvattamaan tietoisuutta sairaudesta, antaa rahallista avustusta niille, joilla ei ole sairauden hoitoihin rahaa ja kerätä rahaa sairauden tutkimiseen. Yhdistys on kerännyt jo yli puoli miljoonaa dollaria, jotta olisi mahdollista selvittää sairauden aiheuttaja, ja parannus siihen.


title: Howie Dorough

text: Howie erottuu muista Backstreet Boys -jäsenistä korkean falsettiäänensä avulla. Koska hän on äänialaltaan kontratenori, hän yleensä laulaa korkeimmat soinnut kertosäkeistä ja hän on tavanomainen valinta balladeihin, missä hän laulaa hidastempoisten kohtien "päälle" (mm. "I Want It That Way", "Drowning", "The Answer To Our Life", "The Perfect Fan", "Show Me The Meaning Of Being Lonely").


title: Howie Dorough

text: Howie on laulanut "johtavana-äänenä" muutamissa Backstreet Boysin kappaleissa, joista huomattavimpia ovat "Spanish Eyes" Millennium-levyltä ja kaksi hänen itse kirjoittamaansa kappaletta. Niistä "What Makes You Different (Makes You Beautiful)" julkaistiin BSB:n Black & Blue (US versio) -albumilla sekä Prinsessapäiväkirjat-elokuvan soundtrackilla. Toinen Howien kirjoittama kappale on "How Did I Fall In Love With You", jonka hän lauloi yhdessä bändikaverinsa, Brianin kanssa.


title: Howie Dorough

text: Howie on yleensä ryhmän harmonisoija, ja usein hän "tukeekin" Briania, Nickiä tai A.J.:tä heidän laulaessaan sooloja ("Incomplete", "Larger Than Life", "I Still", "Shape Of My Heart"). Kuitenkin uusimmilla albumeilla, Unbreakable ja This Is Us, Howie on saanut enemmän soolo-osuuksia laulettavakseen Kevin Richardsonin jätettyä bändin. Lisäksi Howie on korvannut useimmat Kevinin osat live-konserteissa esitetyissä vanhemmissa kappaleissa, esim. "I Want It That Way", ja "Show Me The Meaning Of Being Lonely", vaikka Howiella ja Kevinillä onkin täysin erilaiset äänialat.


title: Howie Dorough

text: Howie on myös toiminut tuottajana/neuvonantajana laulaja/sanoittaja George Nozukalle vuosina 2007 ja 2008. Nozuka olikin Backstreet Boysin lämppärinä Unbreakable Tour -kiertueella, jossa Howie esitti omana soolonaan kappaleen, "She's Like The Sun".


title: Howie Dorough

text: Howie on esiintynyt musiikkiuransa ohella myös televisiossa, muun muassa sarjoissa "Sabrina, teininoita" ja "Roswell", sekä elokuvissa "Muumio" (1999) ja "Perhe on paras" (1989), jossa hänellä oli pieni osa elokuvan lopussa. Lisäksi hän on tehnyt yhteistyötä filippiiniläislaulaja Sarah Geronimon kanssa.


title: Howie Dorough

text: Dorough näytteli Joulupukkia Nickelodeonin animaatiosarjan "Seikkailija Dora" joulujaksossa "A Gift for Santa".


title: Howie Dorough

text: Kesäkuussa 2008 Howie kannatti "Rock Your Religion" -yhdistystä, joka auttaa Lupuksen kukistamisessa, "The Howie Pendant by Rock Your Religion" -riipuksella, jonka tulot lahjoitetaan The Dorough Lupus Foundation -yhdistykselle Howien siskon, Caroline Dorough-Cochranin muistoksi, joka menetti henkensä tälle tuhoavalle sairaudelle.


title: Howie Dorough

text: Tammikuussa 2009 Howiesta tuli YouTube/Interscope-artisti Dan Talevskin manageri.


title: Howie Dorough

text: Heinäkuussa 2009 Howie ja Ariel Moore, entinen Clique Girlzin laulaja yhdistivät voimansa luodakseen tyttöbändin. Koe-esiintymiset alkoivat 11. heinäkuuta.


title: Howie Dorough

text: 15. marraskuuta 2011 (9.11. Japanissa) Howie julkaisi ensimmäisen soololevynsä "Back To Me", jota hän on työstänyt viitisen vuotta. Levy sisältää 12 kappaletta, joista suurin osa on Howien käsialaa, esimerkiksi Dominoes, johon Howie sai aiheen ollessaan shoppailemassa Brasiliassa, näin hän kertoo levyn mukana tulevalla kommenttiraidalla.


title: Howie Dorough

text: 16. elokuuta 2007 Howie julkisti kihlauksensa pitkäaikaisen tyttöystävänsä Leigh Bonniellon kanssa. Pari tapasi vuoden 2000 lopulla Leighin toimiessa Backstreet Boysin virallisen nettisivun päivittäjänä ja matkustaessa yhdessä Backstreet Boysin kanssa Black & Blue -kiertueella. Howie ja Leigh vihittiin 8. joulukuuta 2007 ja heidän ensimmäinen lapsensa James Hoke Dorough syntyi 6. toukokuuta 2009.


title: Daniel Akaka

text: Daniel Kahikina Akaka (11. syyskuuta 1924 Honolulu, Havaiji – 6. huhtikuuta 2018) oli yhdysvaltalainen demokraattisen puolueen poliitikko ja senaattori. Hän syntyi Honolulussa ja oli etnisesti havaijilainen. Hänen isoisänsä oli kiinalainen.


title: Daniel Akaka

text: Akaka palveli toisen maailmansodan aikana United States Army Corps of Engineersin riveissä muun muassa Saipanilla ja Tinianilla. Sodan jälkeen hän opiskeli Havaijin yliopistossa ja valmistui opettajaksi vuonna 1952.


title: Daniel Akaka

text: Akaka valittiin Yhdysvaltain edustajainhuoneeseen ensimmäisen kertaa vuonna 1976. Hänet valittiin uudelleen seitsemissä perättäisissä vaaleissa. Havaijin kuvernööri John Waihee nimesi Akakan huhtikuussa 1990 Yhdysvaltain senaattiin tilapäisesti Spark Matsunagan kuoltua eturauhassyöpään. Akaka astui virkaansa 16. toukokuuta ja tuli saman vuoden marraskuussa valituksi senaattiin jatkamaan loppuun Matsunagan kesken jääneen kauden neljä vuotta. Vuonna 2011 Akaka ilmoitti ettei asetu ehdolle enää vuoden 2012 vaaleissa.


title: Daniel Akaka

text: Akaka istui Yhdysvaltain senaatissa yhtämittaisesti vuodesta 1990. Hän on naimisissa Mary Mildred ”Millie” Chongin kanssa, ja heillä on viisi lasta, neljätoista lastenlasta sekä useita näiden lapsia.


title: Dmitri Mironov

text: Dmitri Olegovitš Mironov (, s. 25. joulukuuta 1965 Moskova, Neuvostoliitto) on venäläinen entinen jääkiekkopuolustaja.


title: Dmitri Mironov

text: Mironov pelasi Neuvostoliitossa seitsemän kautta SKA Pietarin joukkueessa. NHL-seura Toronto Maple Leafs varasi hänet vuonna , ja hän pelasi joukkueessa vuosina 1991–1994. Hän pelasi sitten lyhyen aikaa Pittsburgh Penguinsissa, ennen liittymistään Mighty Ducks of Anaheimiin. Kaudella 1997–1998 Mironov pelasi ssa. Ennen kuin kausi oli ohi, Anaheim myi hänet Detroit Red Wingsiin, jossa hän voitti Stanley Cupin. Mironov liittyi Washington Capitalsiin kaudella 1998–1999 ja pelasi siellä NHL-uransa viimeiset kolme kautta. Mironov pelasi NHL-urallaan 556 ottelua ja teki 260 tehopistettä.


title: Dmitri Mironov

text: Mironov voitti jääkiekon olympiakultaa vuonna 1992 Itsenäisten valtioiden yhteisön joukkueessa ja olympiahopeaa vuonna 1998 Venäjän joukkueessa.


title: Eero Ahre

text: Eero Antero Juhani Ahre (s. 25. maaliskuuta 1955 Helsinki) on suomalainen näyttelijä.


title: Eero Ahre

text: Alkuperäiseltä koulutukseltaan Ahre on lastentarhanopettaja. Hän on opiskellut Helsingin yliopistossa suomen kieltä ja draamakirjallisuutta. Vuosina 1983–1986 Ahre opiskeli Teatterikorkeakoulun nukketeatterikursseilla. Hän on opiskellut myös Ranskassa Institut International de la Marionette -nimisessä oppilaitoksessa.


title: Eero Ahre

text: Ahre on näytellyt paljon teattereissa, muun muassa Nukketeatteri Sampossa vuosina 1981–1983. Vuodesta 1984 Ahre on työskennellyt Teatteri Hevosenkengässä.


title: Eero Ahre

text: Ahre on myös esiintynyt joissain elokuvissa ja tv-sarjoissa, joista mainittakoon elokuvat "Uppo-Nalle" (1991), "Kauhea murhamies Lalli" (1981), ja "Gourmet" (2009). Vuonna 1991 Ahre palkittiin parhaan miespääosan esittäjänä Montecatinin 42. lyhytelokuvajuhlilla Italiassa elokuvasta "Alaska" (1990).


title: Eero Ahre

text: Ahre on myös työskennellyt äänialalla. Monet muistavat hänet parhaiten "Muumilaakson tarinoiden" Nipsuna. Edellä mainitussa tv-sarjassa Ahren rooleja olivat Nipsun lisäksi Hosuli, Reippailija-Hemuli, Majakkasaaren kummitus jne. Ahre on myös toiminut äänikirjojen lukijana ja esiintynyt mainoksissa.